
CAPITOLUL 1. PRODUSUL SI EVOLUȚIA SA PE PIAŢĂ 


1.1. Procesul planificării produselor 


Întreprinderile care activează în mediul de afaceri de astăzi trebuie 
să facă față unei concurente acerbe pentru a avea succes pe piaţă. Nu mai 
este suficient să oferi spre vânzare un bun sau un serviciu. La ora actuală, 
pentru a supravieţui pe piaţă, dar şi pentru a fi competitiv, managementul 
oricărei companii este conştient de faptul că trebuie să ofere produsul 
potrivit, în locul potrivit, la preţul potrivit şi la momentul potrivit. Astfel, se 
poate observa importanţa efortului de creare a produselor noi. Managementul 
companiilor ar trebui să conştientizeze acest lucru şi să-şi stabilească 


obiective specifice. 


Planificarea produsului reprezintă procesul de imaginare, 
conceptualizare, dezvoltare, producere, testare, comercializare, susţinere şi 
eliminare a ofertelor întreprinderii în scopul satisfacerii nevoilor şi dorințelor 
consumatorilor mai eficient decât concurenţa, cu atingerea obiectivelor 
propuse. Se dovedeşte astfel că, procesul de planificare a produselor 
reprezintă un efort complex format din numeroase activităţi, multe dintre 
acestea trans-disciplinare. 

Se poate afirma că procesul de planificare a produselor este alcătuit 
din două componente (Bota, 2011): 

1. dezvoltarea produsului — reprezintă procesul prin care un 


produs este conceput, dezvoltat, produs şi testat. Toate 


aceste activităţi au loc înaintea lansării pe piaţă a ofertei de 
produse; 

2. managementul produsului — reprezintă procesul prin care 
un produs este comercializat, susținut şi eventual retras de 
pe piaţă. Acest proces include partea finală a lansării pe 
piaţă a produsului, precum şi activităţile ulterioare acestei 
lansări. 

Împărţirea procesului de planificare a produsului în cele două 
componente: dezvoltarea produsului şi managementul produsului este 
benefică identificării eforturilor necesare în fiecare dintre cele două etape. 
Totuşi, s-a dovedit că există situaţii în care separarea celor două procese 
poate duce la obţinerea unor rezultate nefericite. Astfel, multe oferte de 
produse au eşuat datorită faptului că procesul de dezvoltare a produsului nu a 
fost legat de dezvoltarea ulterioară a acestuia. Separarea celor două procese 
implică faptul că procesul de dezvoltare a produsului are un punct de final, 
ceea ce nu este tocmai adevărat. Dezvoltatorii produsului trebuie să lucreze 
împreună cu managerii de produs pentru îmbunătăţirea şi extinderea liniei de 
produse. Activitatea managerilor de produs nu trebuie văzută exclusiv ca şi o 
activitate de lansare şi post-lansare a produselor, deoarece aceştia lucrează 
împreună cu responsabilii dezvoltării produselor în analiza pieţei şi 


identificarea nevoilor şi dorințelor consumatorilor. 


Rolul planificării produsului 
Rolurile pe care procesul de planificare a produsului le are în cadrul 
companiei sunt foarte variate. Cele mai importante dintre acestea sunt: 
1. Alocarea resurselor — planificarea produsului presupune 
analiza fiecărui produs (existent sau nou) în scopul 


determinării resurselor necesare succesului acestuia şi 


prioritizării pentru companie. Resursele finite ale companiei 
sunt repartizate acelor produse care merită investiţii şi 
suport. Prin identificarea produselor care necesită şi merită 
resurse, procesul de planificare a produsului forțează 
întreprinderea să-şi optimizeze alocarea resurselor pentru 
diferitele produse; 

Coordonarea mixului de produse — este în strânsă legătură 
cu rolul alocării de resurse. În acest caz obiectivul major 
este echilibrarea mixului de produse al întreprinderii. Se 
încearcă identificarea şi eliminarea acelor produse care 
dezechilibrează oferta de piaţă a întreprinderii şi care pot 
determina o diluare a interesului consumatorilor pentru 
produsele întreprinderii; 

Program suport de marketing — planificarea produsului 
poate constitui o sursă foarte importantă de informaţii 
despre piaţă bazate pe performanţa produselor existente. De 
asemenea, planificarea produsului poate oferi 
departamentului de marketing informații valoroase cu 
privire la comentariile şi sugestiile clienților la adresa 
produselor existente, precum şi dorințele acestora. Drept 
urmare, ținând cont de aceste informații, programele 
existente de marketing pot fi îmbunătățite, iar noile 
programe de marketing se pot concentra pe o mai bună 
satisfacere a diferitelor segmente ţintă de piață; 

Evaluarea ofertei de produse a companiei — procesul de 
planificare a produsului evaluează performanţele de piață 
ale produselor întreprinderii şi impactul acestor produse 


asupra afacerii (de cele mai multe ori măsurat în cash-flow); 


5. Eliminarea produselor - reprezintă un alt rol al planificării 
produsului prin care se identifică produsele care trebuie 
eliminate şi se stabileşte un plan de eliminare a acestora. 
Acest plan presupune un program de ghidare a 
consumatorilor spre alte produse ale întreprinderii, precum 
şi un program de menţinere a unui stoc de piese de schimb, 
o perioadă de timp după eliminarea produsului. 

În planificarea produsului, putem vorbi de existenţa a două abordări 
posibile: 
1. Orientarea spre produs; 


2. Orientarea spre piaţă (spre marketing). 


1. Orientarea spre produs se bazează pe preferința cumpărătorilor 
pentru produse care întrunesc cele mai bune caracteristici de calitate, 
funcționalitate şi noutate. Managerii organizaţiilor orientate spre produs îşi 
concentrează eforturile pe creşterea performanţelor produselor şi dezvoltarea 


lor în timp, fără a şti însă ce vor propriii clienţi (figura 1.1). 


=-е-Е 


Figura 1.1 Orientarea spre produs 


Firmele care se orientează spre produs au următoarele caracteristici: 
e consideră că potenţialii cumpărători apreciază produsele bine 
realizate, cu o calitate superioară şi performanţe înalte; în 


consecință, organizaţia se va focaliza pe activitatea de 


10 


concepție a produsului, cu convingerea că superioritatea 
tehnică este cheia succesului firmei; 

e consideră că responsabilii cu activitatea de creație şi 
dezvoltare ştiu cum să conceapă şi să îmbunătăţească 
produsele, fără să investigheze piaţa în privinţa opţiunilor 
potenţialilor cumpărători; 

e sarcina compartimentul de marketing este să vândă produsul. 

Orientarea spre produs duce la concentrarea firmei asupra produsului, 
în detrimentul nevoilor cumpărătorului, carență denumită de către Theodore 
Levitt “miopie de marketing” (Cosma&Bota, 2004). 

2. Orientarea spre marketing se bazează pe ideea că atingerea 
obiectivelor firmei se realizează prin identificarea nevoilor şi dorințelor 


potențialilor cumpărători (piaţa) şi satisfacerea acestora într-un mod mai 


operativ şi mai eficient decât concurenţa. 


ey 


Produs 


Cercetare 
dezvoltare 


Piata 


Figura 1.2 Orientarea spre piaţă (spre marketing) 


Marketingul nu este o simplă activitate de vânzare. El este un 


mijloc prin care firma se asigură că produsele corespund cel mai bine 

nevoilor şi dorințelor consumatorilor potenţiali, înainte ca acestea să fie 


oferite (Cosma& Bota, 2004). 


? Temă de reflecţie 
Care este în opinia dumneavoastră importanţa planificării eliminării 


produselor de pe piaţă? 


1.2. Produsul — concept şi caracteristici 


1.2.1. Conceptul de produs şi caracteristicile acestuia 

În literatura de specialitate, de-a lungul timpului, noţiunea de 
produs a suferit mai multe abordări din diferite puncte de vedere. În 
concepţia clasică, produsul este privit ca o sumă de atribute şi caracteristici 
tangibile, fizice şi chimice, reunite într-o forma identificabilă. Privirea 
produsului doar prin prisma caracteristicilor fizice şi chimice a fost 
considerată insuficientă de către specialiştii din domeniul marketingului. 

Astfel, în concepţia de marketing, produsul reprezintă ansamblul 
elementelor corporale şi acorporale care declanşează cererea exprimată de 
consumator pe piaţă şi trebuie prezentat într-o concepţie de sistem care 
integrează alături de substanţa materială a bunului întreaga ambianta ce-l 
înconjoară, formată dintr-o paletă largă de elemente acorporale, simbolice, 
informaţionale (Paina&Pop, 1998). 

Sintetizând cele prezentate anterior putem afirma că un produs este 
orice lucru oferit pe piaţă, cu scopul clar de a satisface o nevoie sau o dorință 
a consumatorilor. Produsul nu trebuie considerat doar un simplu lucru pus la 
dispoziţia consumatorilor pentru a-şi satisface o nevoie sau o dorinţă, ci este 
construit dintr-un ansamblu de caracteristici pe care le putem clasifica astfel 


(Cosma& Bota, 2004): 

a) Caracteristici obiective observate, care cuprind: 

e Caracteristici fizice: formă, culoare, calitate măsurată 
prin compoziția materialelor, prin combinarea acestora; 

e Caracteristici funcționale: care conferă produsului 
capacitatea de a realiza anumite funcții în raport cu 
modul în care sunt percepute de utilizatorul produsului. 

b) Serviciile oferite de produs: termenul de livrare, condiţii de 

plată, servicii post — vânzare, informaţii privind modul de 
exploatare; 

c) Caracteristici simbolice: marca, modă, prestigiu, libertate. 

Orice produs îndeplineşte o funcție de bază care reprezintă de fapt 
motivaţia achiziţionării lui de către consumator. Această funcţie de bază 
oferă avantajul esenţial în raport cu satisfacerea nevoilor consumatorului. În 
cele mai multe cazuri un produs îndeplineşte şi funcţii secundare generatoare 
de avantaje suplimentare, în raport cu produsele de acelaşi gen ale 
concurenţilor. Aceste avantaje suplimentare oferite de produs satisfac mai 
bine aceeaşi necesitate a consumatorului, fiind astfel preferat celorlalte 


produse. 

Avantaj de bază | _—p Folosul fundamental care se cumpără 


Produs de bază | ———» Produsul varianta de bază 


Produs aşteptat Condiţiile aşteptate 
Produs augmentat Depăşeşte aşteptările clientului 


Produs potenţial Oferta în viitor 


Figura 1.3 Nivelurile produsului 
Sursa: Kotler, 2003 


Ph. Kotler identifică cinci nivele ale unui produs (figura 1.3) 
pornind de la avantajul de bază, adică folosul fundamental pentru care se 
cumpără şi terminând cu produsul potenţial, ceea ce reprezintă oferta viitoare 
a companiei. Acestă abordare poate fi considerată importantă deoarece 
prezintă fiecare nivel la care o companie se poate opri în dezvoltarea ofertei 
de piaţă. Pornind de la acest model, este prezentat un exemplu ilustrativ în 
acest sens pentru piaţa transporturilor aeriene oferit de compania Virgin 
Atlantic Airlines (Kotler, 2003): 

1. Avantaj de bază — transportul; 

2. Produs de bază — transportul cu un avion, având dotări standard; 

3. Produsul aşteptat — transportul cu un avion având dotări standard, 
la care se adaugă servicii suplimentare aşteptate; 

4. Produs augmentat — Virgin Atlantic Airlines s-a asociat cu firme 
de închiriere a limuzinelor pentru a le asigura pasagerilor de la 


clasa business transport gratuit la aeroport. Ajunşi acolo, 


pasagerii îşi înregistrează sosirea la salonul de aşteptare Virgin, 
unde pot să facă duş sau baie cu hidroterapie, să beneficieze 
gratuit de servicii de manichiură, pedichiură şi frizerie. Totodată 
ei pot să-şi petreacă timpul de aşteptare la bar, la restaurant, la 
librărie sau în sala de muzică; 

5. Produs potenţial — Virgin Atlantic Airlines intenţionează să 
adauge un cazino şi un magazin pe avioanele de dimensiuni mari 


(peste 600 de pasageri). 


Sintetizând cele spuse anterior se poate propune pentru produs 
următoarea definiție: „produsul constituie principalul instrument de 
satisfacere a cererii, reprezentând un ansamblu de elemente fizice, estetice, 
emoționale şi psihologice pe care un consumator le achiziționează în 
vederea satisfacerii unei nevoi sau a unei dorințe”. Prin urmare o 
întreprindere trebuie să-şi conceapă produsul în funcţie de raportul cost- 


beneficiu, dar mai ales prin prisma a ceea ce îşi doresc consumatorii. 


? Temă de reflecţie 


Incercati să dati o definiţie proprie produsului. 


1.2.2. Clasificarea produselor 
De-a lungul timpului, specialiştii în marketing au clasificat 
produsele în funcţie de anumite caracteristici. În anii '80 Murphy şi Enis au 
oferit o clasificare a produselor în funcţie de următoarele caracteristici 
(Murphy&Enis, 1986): 
e Durabilitate (rezistenţă); 
e Tangibilitate (corporabilitate); 


e Mod de utilizare. 

Criteriile folosite de Murphy şi Enis pentru clasificarea produselor 
apar $1 în prezent în diferite abordări în lucrările principalilor specialişti din 
domeniu. Astfel, pentru clasificarea produselor prin prisma concepţiei de 
marketing, considerăm relevante următoarele trei criterii (Cosma&Bota, 
2004): 

1. Natura produselor; 

2. Durata de utilizare a produselor; 

3. Destinatia produselor in consum. 

1. Natura produselor reprezintă corporabilitatea, tangibilitatea 
acestora. Astfel, in functie de natura produselor distingem: 

e Bunuri: sunt produse tangibile; 

e Servicii: sunt produse intangibile, inseparabile şi perisabile. 
Serviciile nu pot fi stocate, nu au caracteristici fizice 
propriu-zise. 

2. În funcţie de durata de utilizare a produselor, altfel spus de 
durabilitatea lor, acestea se pot clasifica în: 

e Bunuri durabile de uz îndelungat: sunt bunuri tangibile care 
supraviețuiesc unei utilizări pe o perioadă mai îndelungată, 
sau unui număr mare de utilizări (îmbrăcămintea, 
incaltamintea etc.); 

e Bunuri perisabile, consumabile (nondurabile): sunt bunuri 
tangibile, caracterizate printr-o perioadă scurtă de utilizare, 
care se consumă după una sau câteva utilizări (hrana, berea 
etc.). 

3. În funcţie de destinaţia în consum, produsele se pot clasifica în: 


e Produse de larg consum, care la rândul lor includ: 

Produse de uz curent, caracterizate prin frecvenţă 
mare de achiziție fără o analiză prealabilă amă- 
nuntita (produse de strictă necesitate); 

Produse cumpărate din impuls, fără căutare, care 
sunt achiziționate fără premeditare (dulciuri, gumă 
de mestecat); 

Produse de urgenţă, de depanare: se cumpără atunci 
când nevoia se face simțită (umbrela când plouă, 
ziare şi reviste în aşteptarea unui mijloc de transport 
etc.); 

Produse de alegere, cu cumpărare cugetată: sunt 
bunuri care se achiziţionează în funcţie de anumite 
criterii (aspect, calitate, preţ, stil). Acestea pot fi 
subclasificate in bunuri omogene (prezintă 
caracteristici funcționale identice, dar diferă din 
punctul de vedere al preţului) şi bunuri eterogene 
(diferă atât prin caracteristici funcționale, cât şi prin 
stil, preţ. Un exemplu în acest sens ar fi mobila, 
îmbrăcămintea etc.); 

Produse de specialitate: posedă caracteristici unice 
şi/sau imagine de marcă bine definite (automobile, 
aparatură electronică, parfumuri, bijuterii de lux, 
costume pentru bărbaţi); 

Produse fără căutare sau cu cumpărare rară: produse 
de a căror existență majoritatea consumatorilor nu 
ştiu. Aceste produse se adresează unor segmente 
înguste de cumpărători (reviste de strictă 


specialitate, enciclopedii); 

e Produse industriale: sunt bunuri cumpărate de industriaşi. 
Clasificarea acestora se bazează pe modul în care intră în 
procesul de producție şi în structura costului cumpără- 
torului. Conform acestor criterii putem distinge următoarele 
trei categorii: 

o Materii prime: intră în componenţa produsului finit 
(bumbac, faină, ţiţei etc.); 

o Produse manufacturate: sunt produse fabricate care 
intră în componenţa produsului finit fără nici un fel 
de modificare (motoare, fermoare, nasturi etc.); 

о Bunuri de echipament: nu intră în componenţa 


produsului finit, dar contribuie la fabricarea lui. 


? Temă de reflecţie 
Analizati următoarea expresie „produse şi servicii”. Se poate afirma că 


produsele includ şi serviciile? 


1.2.3. Mixul de produse: definire concept şi caracteristici 

Conceperea, realizarea şi punerea la dispoziţia consumatorului a 
gamei de produse este o operaţiune complexă care necesită o analiză 
aprofundată. Pentru început trebuie făcută o analiză amănunţită a pieţei în 
scopul identificării nevoilor şi dorințelor consumatorilor. Acum este 
momentul şi locul în care îşi găsesc răspunsul întrebări precum: Ce se cere pe 
piata?, De către cine se cere?, Care este motivul achiziționării?, Locul 
cumpărării? etc. Din răspunsurile la aceste întrebări, companiile obţin o 
mulțime de informaţii necesare realizării ofertei. 

Kotler defineşte mixul de produse ca fiind „suma tuturor produselor 


şi articolelor pe care un anumit vânzător le oferă spre vânzare” (Kotler, 

2003). Mixul de produse cuprinde ansamblul bunurilor şi serviciilor produse 


şi comercializate de către o întreprindere. Unii specialişti folosesc termenul 


de gama de produse pentru a defini totalitatea produselor comercializate de 


către o firmă. Astfel, se poate pune egalitate între mix de produse şi gamă de 


produse. 


In cadrul mixului de produse întâlnim şase niveluri de ierarhizare 


ale acestuia (Kotler, 2003): 


1. 


Familia de produse — include toate clasele de produse care 
pot satisface o nevoie fundamentală, în condiţii acceptabile 
de eficienţă; 

Clasa de produse — un grup de produse din cadrul unei 
familii de produse care se află într-o anumită coerență 
funcţională; 

Linia de produse — un grup de produse din cadrul unei clase 
de produse care au o funcţionare similară, sunt rezultatul 
unor tehnologii comune de fabricare, se vând aceloraşi 
grupuri de consumatori deoarece satisfac aceleaşi nevoi şi se 
distribuie prin intermediul aceloraşi canale de distribuţie; 
Tipul de produs — un grup de articole din cadrul unei linii de 
produse, având într-o anumită măsură aceeaşi formă din 
multitudinea variantelor disponibile la nivelul produsului; 
Marca — este un nume asociat unuia sau mai multor articole 
din cadrul liniei de produse, utilizat în scopul de a identifica 
sursa sau caracterul articolelor; 

Articolul — este unitatea distinctă din cadrul unei linii de 
produse sau a unei mărci care poate fi deosebită prin 


caracteristici fizice sau specifice (mărime, design, pret etc.). 

În tabelul 1.1 se propune o exemplificare a celor şase niveluri de 
ierarhizare a produselor având în vedere domeniul îmbrăcămintei. Nevoia de 
a te îmbrăca a dus la apariția familiei de produse denumite „articole de 
îmbrăcăminte”. 

Tabelul 1.1 Nivelurile mixului de produse de îmbrăcăminte 

Nivelul de ierarhizare 

Familia de produse Articole de îmbrăcăminte 

Clasa de produse Confectii pentru bărbaţi 


Linia de produse Costume, cămăşi, pantaloni 


Tipul de produs Frac, costum cu guler rusesc, costum 


clasic 
Marca Falla, etc. 


Articolul Costumul Falla, N34, mărime 48 II, etc. 


Sursa: Bota, 2011 
Kotler identifică patru dimensiuni ale mixului de produse a unei 
companii (Kotler, 2003): 

1. Lărgimea mixului de produse — numărul de linii de produse 
diferite oferite de către companie. Spre exemplu compania 
Jolidon din Cluj-Napoca deţine trei linii de produse: 
lenjerie, costume de baie şi pijamale; 

2. Lungimea mixului de produse — numărul total de articole 
care alcătuiesc mixul respectiv; 

3. Profunzimea unui mix de produse — numărul de variante 
oferite pentru fiecare produs din linie; 

4. Omogenitatea — gradul de înrudire între liniile de produse 
existente din punctul de vedere al utilizării finale, al 


cerinţelor de producţie, al canalelor de distribuţie etc. 


20 


Aceste dimensiuni îi permit companiei să-şi extindă activitatea în 


patru moduri. Prin adăugarea de noi linii, compania îşi lărgeşte mixul de 


produse. Compania poate să-şi prelungească oricare dintre liniile de produse 


existente, poate adăuga variante noi produselor crescând astfel profunzimea 


mixului. Creşterea sau micşorarea gradului de omogenitate a linilor de 


produse rămâne un instrument la dispoziţia companiilor. 


Lungimea liniei de produse a devenit o preocupare majoră a 


managementului întreprinderii. Pentru o companie poziționată, din punct de 


vedere valoric, în eşalonul central al pieţei pe care îşi desfăşoară activitatea 


există trei posibilităţi de prelungire a liniei de produse: 


1. 


Prelungirea spre partea inferioară a pieței, adică 
introducerea unor produse mai ieftine. Compania Jolidon 
oferă pentru persoanele cu venituri mai mici colecţiile „She” 
ŞI „Argos”; 

Prelungirea spre partea superioară a pieţei prin introducerea 
unor articole de lux, la preţuri mari. Pentru persoanele cu 
venituri mari Jolidon a creat următoarele colecţii: „Prelude”, 
„Riviera”, ,,Cadeau” etc.; 

Pentru a deveni o companie care acoperă întreaga piaţă 
trebuie luată decizia de introducere a unor linii de produse 
ieftine, cât şi a unora scumpe. Avantajul principal al acestei 
decizii este satisfacerea nevoilor şi dorințelor tuturor 
categoriilor de consumatori. Un risc major poate fi migrarea 
consumatorilor fideli spre produsele mai ieftine ale firmei, 


considerând că le satisfac aceleaşi nevoi la un preţ mai mic. 

? Temă de reflecţie 
Luaţi o familie de produse şi încercaţi să identificaţi nivelurile de ierarhizare 


a mixului. 


1.3. Ciclul de viaţă a produsului (CVP) 


Se poate afirma că ciclul de viata a produsului reprezintă perioada 
dintre apariţia ideii noului produs şi până la eliminarea acestuia de pe piaţă. 
Ciclul de viata a produsului se compune din două mari parti (Bota, 2011): 

1. Ciclul de dezvoltare, de inovare reprezintă perioada de timp 
dintre apariţia ideii noului produs şi momentul apariţiei sale 
în procesul de producţie; 

2. Ciclul de viaţă comercială a produsului reprezintă perioada 
de timp dintre momentul apariţiei produsului pe piață, până 


la eliminarea acestuia din procesul de fabricație. 


1.3.1. Ciclul de viaţă a tehnologiei 

Pentru o companie se justifică realizarea unui produs doar dacă 
acesta reprezintă o modalitate de a satisface o nevoie a consumatorului. 
Orice produs este rezultatul unei tehnologii de fabricaţie. Tehnologiile noi 
ajută la realizarea unor produse care satisfac la un nivel superior nevoile 
cărora li se adresează. Orice tehnologie se caracterizează printr-un ciclu de 
viaţă a cererii. 

Analizând evoluția cererii (figura 1.4) se poate observa un ciclu al 
cererii de tehnologie format din cinci etape: 

1. etapa de apariţie; 


etapa de creştere accelerată; 


2 

3. etapa de creştere lentă; 
4. etapa de maturitate; 

5 


etapa de declin. 

Vânzări 
Cererea 


Etapa 1 Etapa 2 Etapa 3 Etapa 4 Etapa 5 


Figura 1.4 Ciclul de viaţă al cererii de tehnologie 
Sursa: adaptat după Paina&Pop, 1998 
O nevoie transformată în cerere este satisfăcută cu o anumită 


tehnologie (Ti, Т», Тз etc.). In timp, tehnologiile avansează ajutând la 
realizarea unor produse care satisfac cererea la un nivel superior. Astfel se 
renunţă la vechile produse si implicit la vechile tehnologii. În cadrul unui 
ciclu de viaţă a unei tehnologii există diferite variante de produse (P1, P2, Рз, 


etc.) care pot satisface cererea la momentul respectiv (figura 1.5). 

Vânzări 


Tehnologia 


кол 


Timp 


Figura 1.5 Ciclul de viaţă al tehnologiei 


Sursa: adaptat după Paina&Pop, 1998 


? Temă de reflecţie 
Pornind de la afirmaţia „tehnologiile noi ajută la realizarea unor produse 
39. 


care satisfac Іа un nivel superior nevoile cărora li se adresează” găsiţi un 


exemplu care să susțină această afirmaţie. 


1.3.2. Ciclul de viaţă comercială a produsului 

Făcând analogia cu anatomia, multi specialişti considera că viata 
unui produs urmează ciclul uman: naştere, creştere, maturitate şi dispariţie. 
Ciclul de viaţă a produsului semnifică perioada de timp dintre momentul 
apariţiei produsului pe piață până la eliminarea acestuia din procesul de 
fabricaţie. 

Ciclul de viață comercială a produsului desemnează traiectoria 
acestuia pe piaţă pe baza următoarelor ipoteze (Cosma&Bota, 2004): 


> Orice produs are o viaţă comercială limitată; 

> Vânzările produsului cunosc o dinamică şi o amplitudine 


diferită pe durata vieţii comerciale; 

Profitul urmează o dinamica şi o amplitudine diferită pe durata 
vieţii comerciale; 

Acţiunile, instrumentele, obiectivele şi strategiile de marketing 
se diferențiază în diferitele etape ale ciclului de viata a 


produsului. 


Conceptul ciclului de viaţă a produsului poate fi abordat pentru 


a analiza: 


1. 


Categoriile de produse (clasele de produse) — se poate afirma са 
au cele mai lungi cicluri de viaţă. Cele mai multe dintre aceste 
categorii rămân zeci de ani în etapa de maturitate, evoluând 
doar în ritmul evoluţiei populaţiei. Un asemenea caz poate fi 
considerat cel al diferitelor clase de îmbrăcăminte (confecţii 
bărbăteşti, lenjerie intimă etc.). Unele categorii de produse sunt 
abia în etapa de creştere, aici putând aminti telefoanele celulare, 
calculatoarele personale, textilele ecologice etc. Sunt categorii 
de produse, cum ar fi ziarele, care se pare că datorită 
Internetului au intrat în etapa de declin. Maşinile de scris sunt 
de ceva vreme în declin fiind aproape de dispariţia de pe piaţă; 
Tipurile de produs — respectă de cele mai multe ori ciclul de 
viata standard. Un exemplu in acest caz l-ar putea constitui 
magnetofonul, casetofonul, produse care au parcurs toate 
etapele ciclului de viata clasic, de la lansare şi până la declin, 
urmând dispariția de pe piaţă; 

Mărcile — depind în mare măsură de piaţa pe care se află. Sunt 
mărci care au cicluri de viaţă de zeci de ani: Levis, Coca Cola 


etc., precum şi mărci care au rezistat foarte putin timp ре piaţă. 

Durata de viaţă a unui produs depinde în mare măsură de piaţa pe 


care se află precum şi de ritmul de inovare al ramurii respective. Pe durata 


ciclului de viata produsul parcurge 4 etape: lansare, creştere, maturitate şi 


declin. Delimitarea acestor etape se face în funcţie de două criterii: volumul 


vânzărilor valoric şi beneficiul (profitul unitar). O reprezentare grafică în 


acest sens este cea prezentată în figura 1.6. 


Ciclul de viaţă comercială al unui produs are patru etape distincte 


(figura 1.6.): 


Lansarea: este perioada în care se fac eforturi pentru a 
atrage distribuitorii, a informa potenţialii cumpărători 
despre noul produs şi a-i determina să îl încerce. Profiturile 
sunt inexistente în această fază datorită cheltuielilor mari cu 
introducerea produsului; 

Creşterea: este perioada acceptării masive a produsului de 
către piaţă şi a profiturilor în creştere; 

Maturitatea: este perioada de încetinire a ritmului 
vânzărilor, deoarece produsul a fost acceptat de majoritatea 
cumpărătorilor potenţiali. Nivelul profiturilor tinde să scadă 
datorită creşterii cheltuielilor de marketing alocate pentru a 
contracara concurenţa; 

Declinul: este perioada când vânzările şi profiturile scad 


într-un ritm rapid. 

Vânzări 
Beneficii 


Vânzări 
valorice 


/ 


Beneficii 


Lansare : Crestere : Maturitate | Declin 


Figura 1.6 Ciclul de viaţă comercială al produsului 


Sursa: Cosma& Bota, 2004 


În literatura de specialitate se vorbeşte de multe ori de cinci etape 
ale ciclului de viaţă a produsului. Se consideră că înainte de etapa de lansare 
trebuie amintită şi etapa de dezvoltare a produsului. Faza dezvoltării începe 
în momentul apariţiei ideilor de produs nou, continuând cu etapele procesului 


de creare a noilor produse. In acest timp nu putem vorbi de venituri ci doar 


de cheltuieli (figura 1.7). 

Vânzări 
Beneficii 


Vânzări 
valorice 


/ 


Beneficii 


| | | ; Ti 
ansare  : Creştere ; Maturitate ` Declin all 


Figura 1.7 Ciclul de viaţă al produsului 


Nu toate produsele au un ciclu de viață sub forma de clopot. În 
afară de ciclul de viată standard, frecvent se mai întâlnesc următoarele tipuri 
de cicluri de viață comercială: 

1. Modelul cu ciclu dublu prezentat în figura 1.8 este specific evoluţiei 
vânzărilor medicamentelor. La lansarea unor medicamente noi se 
investeşte enorm în promovarea acestora, ceea ce duce la o creştere 
accentuată a vânzărilor după cum se poate observa din primul ciclu. 
După ce vânzările ating punctul maxim şi încep să scadă compania va 
organiza 0 nouă campanie promoţională care va impulsiona vânzările, 
dând naştere celui de-al doilea ciclu. În practică s-a dovedit că acest ciclu 


este de obicei de o mai scurtă amploare şi durată. 

Volumul 
vânzărilor 


Figura 1.8 Modelul cu ciclu dublu 
Sursa: adaptat după Kotler, 2003 


2. Modelul dantelat (figura 1.9) presupune parcurgerea unor cicluri 
succesive datorită descoperirii unor noi caracteristici pentru acele 


produse sau datorită unor utilizări sau utilizatori noi. 


Volumul 
vânzărilor 


Figura 1.9 Modelul dantelat 


Sursa: adaptat după Kotler, 2003 

3. Modelul creştere — prăbuşire — stabilizare (figura 1.10) este specific 
aparatelor electrocasnice. Astfel are loc o creştere rapidă a vânzărilor 
după lansare, urmată de o scădere bruscă şi mai apoi de o stabilizare. 
Vânzările produselor rămân la acel nivel, fiind susţinute în principal de 
adoptantii târzii care achiziționează produsul pentru prima oară, cât şi 
acei consumatori care îşi înlocuiesc produsul achiziționat cu ceva timp în 


urmă, cu unul nou. 


Volumul vânzărilor 


Timp 


Figura 1.10 Modelul creştere — prăbuşire — stabilizare 


Sursa: adaptat după Kotler, 2003 


In literatura de specialitate sunt amintite de asemenea trei categorii 
speciale de cicluri de viață a produsului pe care trebuie să le deosebim 


(figura 1.11): 


1. Stil; 
2. Moda; 
3. Capriciu. 

Stil Modă Capriciu 


Timp Timp Timp 


Figura 1.11 Cicluri de viata pentru Stil — Moda – Capriciu 
Sursa: adaptat dupa Kotler, 2003 


Un stil este un mod de expresie şi distingere care apare în cadrul 
activității umane. Stilurile se manifestă în domenii precum muzică, pictură, 
designul locuinţelor, vestimentaţie etc. Stilurile rezistă mai multe generaţii, 
timp în care este acceptat şi respins de mai multe ori. Pornind de la stil, 
putem defini moda ca fiind un stil care este acceptat şi popular la un moment 
dat. Lungimea ciclului de viaţă a modei este greu de anticipat, totul 
depinzând de comportamentul cumpărătorilor. Când aceştia se vor plictisi de 
caracteristicile produselor aflate la modă, le vor da la o parte îndreptându-se 
spre alte produse. În cazul articolelor de îmbrăcăminte, moda poate fi 
influenţată de creatorii de modă, dar în final tot consumatorii sunt cei care 
hotărăsc dacă acceptă sau nu acea modă. Capriciile sunt produse care au o 
apariţie şi o acceptare foarte rapidă, fiind adoptate cu mult zel de către 
consumatori. Putem spune că este o modă care îşi găseşte adepţi foarte 
repede, dar care intră la fel de repede în declin. Se adresează în general 
acelor consumatori din rândul inovatorilor, dar nu numai, care caută tot 
timpul ceva inedit. 

În urma analizei produselor de îmbrăcăminte prin prisma duratei 
ciclului de viaţă se evidenţiază trei categorii (Bota, 2011): 

1. Produse de îmbrăcăminte de bază cum ar fi tricourile, ciorapii, lenjeria 


intimă etc. care sunt vândute o perioadă îndelungată de timp (se poate 

3. 


ajunge până la câţiva ani), fără a suferi mari modificări de design ре 
parcursul acestei perioade. Consumatorii vor repeta achiziţia de astfel de 
articole de îmbrăcăminte la diferite perioade de timp. În ceea ce priveşte 
ciclul de viata, produsele de îmbrăcăminte de bază nu diferă foarte mult 
de bunurile generale, parcurgând în cele mai multe dintre cazuri toate 
etapele ciclului de viaţă comercială a produsului; 

Produse de îmbrăcăminte „la modă”. Moda se poate defini ca fiind un 
stil care este acceptat şi popular la un moment dat. După cum afirmam 
anterior, lungimea ciclului de viață a modei este greu de anticipat 
deoarece depindein foarte mare măsură de comportamentul 
cumpărătorilor. În general aceste produse sunt şi produse de un sezon, 
ciclul lor de viaţă durând mai putin decât la produsele de bază; 

Produse de îmbrăcăminte „capriciu ” sunt acele articole de îmbrăcăminte 
care au o apariție pe piaţă şi o acceptare foarte rapidă, fiind adoptate 
foarte rapid de către o parte din consumatori. Se adresează în general 
acelor consumatori din rândul inovatorilor, de cele mai multe ori tineri, 
dar nu numai, care caută tot timpul ceva inedit. Se poate spune că acest 
stil vestimentar îşi găseşte adepţi foarte repede, dar care intră la fel de 
repede în declin, imediat ce consumatorii vor avea un alt „capriciu”. 


În figura 1.12 se prezintă evoluţia ciclului de viaţă pentru toate cele 


trei categorii de produse de îmbrăcăminte. In ceea ce priveşte lungimea 


ciclului de viata se poate observa că cel mai mult rezistă pe piaţă articolele 


de îmbrăcăminte de bază. Cu mici modificări în ceea ce priveşte designul, 


aceste produse pot rămâne pe piaţă ani de zile. 

Îmbrăcăminte 
“la modă” 


| Îmbrăcăminte 
Vânzări “capriciu” 
Imbracaminte 
de baza 


Timp 


Lansare Crestere Maturitate Declin 


Figura 1.12 Ciclul de viata al produselor de imbracaminte 


În ceea ce priveşte îmbrăcămintea „la modă” se poate observa că 
durata ciclului de viaţă este una mult mai scurtă. În cele mai multe dintre 
cazuri aceste produse nu rezistă pe piaţa mai mult de un sezon, adică trei 
până la şase luni. Cu cât articolele de îmbrăcăminte includ mai multe 
elemente de modă, fie şi o culoare „la modă”, cu atât scade lungimea ciclului 
de viaţă. După cum se poate observa din figura 1.12 cea mai scurtă prezență 
pe piaţă o au articolele de îmbrăcăminte „capriciu”. În general, durata 
ciclului de viaţă a acestor tipuri de haine nu depăşeşte zece săptămâni. 

Pentru managementul unei companii este important de aflat în ce 
fază a ciclului de viaţă se află produsele companiilor lor pentru a se putea 
elabora strategiile necesare. Dificultatea plasării unui produs într-o anumită 
etapă a ciclului de viaţă este recunoscută de specialiştii în domeniu. Metoda 
propusă de către Donald Cliflord în 1965 avea mai multe etape (Bota, 2011): 

= Colectarea de informaţii despre evoluţia produsului pe piaţă 
în ultimii 3-5 ani. Trebuie culese informaţii despre evoluţia 


preţului, a unităților vândute, a ratelor de profit, a ratele de 

recuperare a investiţiilor precum şi despre evoluţia cotei de 
piaţă; 

= Analiza strategiilor pe termen scurt a concurenţilor în ceea 
ce priveşte lansările de noi produse pe piaţă, planurile de 
producție anunţate şi modalitățile de promovare a 
produselor; 

= Analiza cotelor de piaţă a concurenţilor; 

= Colectarea de informaţii despre ciclurile de viata a 
produselor similare care să constituie punctul de plecare în 
estimarea ciclului de viaţă a noilor produse; 

= Estimarea costurilor totale şi compararea lor cu vânzările 
totale de pe primii 3-5 ani de după lansarea produsului. 

Pe parcursul etapelor ciclului de viata a produsului, anumite 
caracteristici vor avea comportamente diferite, prezentate în tabelul 1.2 
Cererea urmează graficul ciclului de viaţă a produsului, fiind scăzută în etapa 
de lansare, în creştere până devine stabilă în maturitate, ca apoi să intre în 
scădere. Se începe cu producţia de serie mică, se continuă cu producția de 
serie mare, până se ajunge la producţia de masă. În ceea ce priveşte designul 
produsului, acesta este în continuă schimbare în etapa lansării. În perioada 
creşterii, produsul mai suferă doar anumite schimbări până ajunge la un nivel 
standard. Când intră în declin produsului i se mai aduc anumite ajustări, 


adăugiri pentru a mai fi solicitat de către consumatori. 

Tabelul 1.2 Evoluţia caracteristicilor pe perioada ciclului de viaţă 
comercială al produsului 


INTRODUCERE | CREȘTERE MATURITATE DECLIN 


Designul Mare, în continuă | Creşterea Design dominant | Produs 

produsului schimbare standardizării aproape standardizat 
cu anumite | standard cu unele 
schimbări adăugiri 

Volumul de | Volum redus Creşterea Volum ridicat Volum 


produse volumului ridicat 


Producţia Producţia de serie | Producţia de | Producţia de | Adăugiri 
mică serie mare masă 


Preţul Ridicat Ridicat, dar în | În scădere Scăzut 
Veniturile Scăzute În creştere Nivel maxim În scădere 


Numărul Scăzut În creştere Stabil În scădere 
competitorilor 


Sursa: Bota, 2011 


Preţul produsului evoluează pe măsură ce produsul trece prin toate 
etapele ciclului de viaţă comercială, de la un nivel ridicat ajungând în final la 
un nivel scăzut. Veniturile totale realizate din vânzarea produsului sunt în 
continuă creştere de la lansare şi până în maturitate, moment în care încep să 
scadă uşor. Această scădere se accentuează pe parcursul declinului. Costurile 
unitare sunt ridicate în etapa lansării, urmând apoi o pantă descendentă pe 
măsură ce creşte producţia şi apar economiile de scară. Beneficiile sunt de 
multe ori chiar negative în etapa lansării şi ating punctul maxim în 


maturitate. 

? Temă de reflecţie 
Găsiţi exemple de produse care au parcurs toate etapele ciclului de viata a 


produsului. 

CAPITOLUL 2. DEZVOLTAREA NOILOR PRODUSE 


2.1. Produsul nou 


2.1.1. Conceptul de produs nou: concept şi caracteristici 

Crearea şi dezvoltarea oricărui produs nou (bun sau serviciu) este 
de regulă, un proces lung, costisitor şi riscant. Conceptul de produs nou este 
greu de definit datorită acceptiunii foarte largi pe саге о are. Se poate afirma 
că un produs este nou atunci când are caracteristici diferite fata de produsele 
aflate pe piaţă. Un produs care satisface o nevoie nouă a consumatorilor 
apărută pe piaţă poate fi considerat Іа fel de bine un produs nou. Chiar şi prin 
satisfacerea unei nevoi existente într-un mod nou mod diferit de cele 
cunoscute, se poate spune că ne referim la un produs nou. 

După cum afirmă Kotler, cei de la Bozz, Allen & Hamilton au 
identificat şase categorii de produse noi (Kotler, 2003): 

1. Produse de noutate mondială - care creează pieţe complet 
noi; 

2. Linii de produse noi — care permit companiilor să pătrundă 
pentru prima dată pe o piaţă existentă; 

3. Adaugiri la linii de produse existente — sunt produse care 
completează, lărgesc o linie de produse existentă; 

4. Îmbunătăţiri şi revizuiri ale unor produse existente — 
generaţii noi de produse care la înlocuiesc pe cele vechi 
datorită caracteristicilor şi performanţelor îmbunătăţite; 

5. Repozitionari — orientări ale unor produse existente spre noi 


segmente de piaţă sau chiar noi pieţe; 

6. Reproiectări cu reduceri de cost — produse noi realizate la un 
pret mai mic decât cele existente, dar cu aceleaşi 


performanţe. 


? Temă de reflecţie 


Un produs nou trebuie să fie ceva văzut în premieră? 


2.1.2. Necesitatea introducerii de produse noi 
În zilele noastre, pentru a fi competitiv trebuie să inovezi, să oferi 
produsul potrivit, în locul potrivit, la preţul potrivit şi la momentul potrivit. 
Astfel se poate observa importanţa efortului de creare a produselor noi. 
Managementul companiilor ar trebui să conştientizeze acest lucru şi să-şi 
stabilească obiective specifice în acest sens. Orice schimbare survenită în 
managementul unei organizaţii este determinată de anumiţi factori. Decizia 
dezvoltării de noi produse poate fi urmarea apariţiei unor factori care să 
determine realizarea acestor noi produse. Se consideră că aceşti factori se pot 
împărți în două categorii (Bota, 2011): 
1. Factori de necesitate: 
e Uzura morală a produselor existente pe piaţă; 
e Produsele actuale ale companiei se află la sfârşitul ciclului 
de viaţă şi trebuie înlocuite; 
e Produsele noi sunt necesare pentru a răspunde cerinţelor 
consumatorilor care sunt într-o continuă schimbare; 
e  Contracararea presiunii exercitate de către competitori 
prin lansarea de noi produse; 
e Pentru a fi competitiv pe piaţă trebuie să inovezi perma- 
nent şi să introduci în mod constant produse noi pe piaţă; 


e Schimbarea surselor de aprovizionare. 

2. Factori de oportunitate: 

e Apariția de noi pieţe; 

e Utilizarea capacităţilor de producţie excedentare; 

e Reducerea costurilor prin utilizarea de noi tehnologii; 

e Marja de profit oferită de produsele noi este mai mare 
decât cea oferită de produsele vechi; 

e Produsele noi pot ajuta compania să se repozitioneze în 
mintea consumatorului; 

e Pentru companiile care vând produse sezoniere, produsele 


noi le oferă posibilitatea unor vânzări în afara sezonului. 


? Temă de reflecţie 
Care este în opinia dumneavoastră cel mai important factor care determină 


apariţia de noi produse? 


2.1.3. Posibilităţi de obţinere de noi produse 

În literatura de specialitate precum şi în practică sunt întâlnite mai 
multe căi de obţinere a produselor noi. Cea mai importantă dintre ele este 
dezvoltarea noilor produse în cadrul companiilor cu sprijinul activităţii de 
cercetare-dezvoltare existentă în firmă. Acesta ar trebui să fie metoda 
principală folosită în cadrul tuturor companiilor. 

Există şi alte metode secundare de obţinere de noi produse şi anume 
obţinerea acestora din diferite surse externe. Cele mai importante dintre 
aceste metode sunt următoarele: 

> Achiziţionarea de produse. Aceasta înseamnă cumpărarea 

produselor deţinute de alte companii. Avantajul principal al 
acestei metode îl constituie faptul că produsele sunt deja 


dezvoltate, scutind astfel compania cumpărătoare de pierderea 

deosebi: 


A 


In 


timpului, cât şi de costurile necesare dezvoltării unui nou 
produs. Dezavantajul principal îl poate constitui costul ridicat 
de achiziționare a produsului care poate depăşi costurile 
dezvoltării acestuia; 

Achiziţionarea de licenţe de produse. În acest mod compania 
cumpără de la o altă companie dreptul de a produce şi 
comercializa anumite produse. Această metodă poate fi folosită 
de către compania cumpărătoare ca şi o alternativă de a-şi 
extinde gama existentă de produse, sau pentru a-şi menţine 
activitatea producând în timp ce se încearcă dezvoltarea de noi 
produse în cadrul companiei; 

Achiziţionarea unei companii. În acest caz o companie cumpără 
o altă firmă existentă pe piaţă care comercializează produse ce 
prezintă interes. Compania cumpărătoare consideră că este mai 
avantajos să cumperi o firmă decât să-i cumperi produsele sau 
licenţa pentru anumite produse. Echipa care s-a ocupat de 
dezvoltarea produselor în cauză va putea continua procesul de 
dezvoltare şi în viitor. Un exemplu în acest caz este situaţia din 
1998, când Philip Morris cumpără General Foods şi Kraft 


pentru suma de 12.9 miliarde $, intrând astfel pe noi piețe. 

funcţie de gradul de actualizare a gamei de produse se pot 

a. Strategia menţinerii gradului de înnoire a gamei de produse, 
altfel spus sortimentul de produse rămâne constant deoarece 


la sfârşit de sezon numărul produselor scoase din fabricaţie 


va fi egal cu cel al produselor noi lansate; 

b. Strategia înnoirii sortimentale se caracterizează prin faptul 
că firma va lansa ре piaţă produse noi într-un număr mai 
mare decât cel al produselor care vor fi scoase din 
fabricaţie; 

c. Strategia scăderii gradului de înnoire sortimentală prin 
lansarea pe piaţă a unui număr de produse noi mult mai mic 


decât numărul produselor ieşite din fabricație. 
2.2. Inovare şi creativitate 


2.2.1. Conceptul de inovare 

Inovarea reprezintă succesiunea activităților prin care se încearcă 
transformarea unor idei în produse şi servicii puse la dispoziţia 
consumatorului. Creativitatea personalului este un factor decisiv în procesul 
de inovare deoarece poate constitui sursa cea mai importantă a ideilor pentru 
noile produse şi tehnologii necesare firmei. Totuşi, creativitatea nu este 
suficientă deoarece ideile, oricât de bune ar fi, trebuie transformate în 
produse şi servicii. Din complexitatea evidentă a procesului de inovare, care 
poate fi privit ca o investiţie cu risc a firmei pe termen lung, rezultă limpede 
necesitatea unui efort susținut de management, destinat special inovării. 
Organizarea activităţilor de inovare dintr-o firmă trebuie să înceapă cu 
stabilirea surselor potențiale de idei şi cu modalităţile de a le putea folosi 
pentru dezvoltarea firmei. 

În literatura de specialitate sunt prezentate patru tipuri de inovare: 

> de produs; 

> de proces; 

> organizaţională; 

> 


de marketing. 

Inovarea de produs reprezintă introducerea pe piaţă a unor bunuri 
sau servicii noi sau semnificativ îmbunătățite în privinţa capacităților 
acestora. Produsele trebuie să fie noi pentru întreprindere nefiind însă nevoie 
să fie noi pentru piaţa sau domeniul de activitate unde îşi desfăşoară 
activitatea firma. 

În urma unei analize asupra principalelor domenii ale economiei 
mondiale, am putut constata că, de-a lungul anilor, piaţa mondială este 
dominată de aceleaşi companii prin mărcile lor. Pentru marea majoritate a 
oamenilor acest lucru poate părea straniu sau mai degrabă spectaculos. 

Companiile care doresc introducerea de noi produse pe piaţă trebuie 
să decidă asupra momentului lansării. Intrarea pe piaţă în calitate de pionier 
poate aduce avantaje considerabile, dar compania se expune şi unor riscuri 
destul de mari. 

Imaginea companiilor cât şi a mărcilor acestora se formează pe 
baza părerilor consumatorilor. Ei sunt aceia саге deţin forţa necesară de а 
propulsa o companie sau dimpotrivă de a face o marcă să dispară. 

Imaginea este ansamblul convingerilor, ideilor şi impresiilor pe 
care şi le-a format o persoană în legătură cu un lucru. Atitudinile oamenilor 
precum şi modul în care acționează fata de un lucru sunt influențate de 
imaginea care pe care şi-au format-o despre acel lucru. 

Se spune că fiecare consumator cu care firma intră în contact are o 
imagine creată asupra companiei. Succesul unei companii implicit a unei 
mărci depinde în mare măsură de imaginea consumatorului despre ea. 
Consumatorii sunt cei care formează liderii şi care în menţin în top. 

Nu întotdeauna cea mai bine clasată marcă într-un domeniu, liderul, 
este şi cea mai bună din punct de vedere calitativ. Legea primului ocupant 
spune că ceea ce contează este să fii primul într-un domeniu, ajungând astfel 


să domini acel domeniu în calitate de lider. Este mult mai uşor să te impui ca 

lider într-un domeniu atunci când nu ai concurenţă decât să încerci să iti 
demonstrezi superioritatea atunci când concurenţa este acerbă. 

Primul om care a pus piciorul pe lună a fost Neil Armstrong după 
cum ştie aproape toată lumea. Întrebarea care se pune este dacă mai ştie 
cineva cine a fost al doilea? Cu siguranță că marea majoritate a populaţiei de 
pretutindeni nu ştie acest lucru. Primul aviator care a traversat Atlanticul a 
fost Charles Lindberg. Aproape nimeni nu ştie că Bert Hinkler care a fost al 
doilea pilot care a traversat Atlanticul, a făcut acest lucru într-un timp mai 
scurt decât Lindberg şi consumând mai puţin combustibil. 

Nu este suficient să fi primul într-un domeniu din punct de vedere 
cronologic, ci trebuie să fii primul care rămâne în memoria consumatorilor. 
Un exemplu elocvent în acest sens este IBM pe care consumatorii îl 
consideră primul producător de calculatoare. În realitate lucrurile stau cu 
totul altfel: primul calculator din lume a fost MTS Altair 8800. Când IBM a 
intrat pe piaţa calculatoarelor, Remington Rand lansase deja calculatorul 
UNIVAC. 

Totuşi, printr-o campanie strălucită de marketing IBM a reuşit să se 
impună în mintea consumatorilor ca primul în acest domeniu nou şi foarte 
dinamic, cel al calculatoarelor. 

Atunci când marca este folosită ca nume generic pentru categoria 
de bunuri şi servicii din care face parte, înseamnă că în mintea 
consumatorului se face o confuzie între numele de marcă al acelui produs şi 
cel al categoriei din care face parte. Vom cere „o copie Xerox” deşi 
copiatorul poate să nu fie marca Xerox, ci marca Canon, „vom lipi cu 
scotch” deşi banda adezivă poate să fie produsă sub o altă marcă, „vom 
cumpăra adidaşi”, deşi pantofii de sport pe care îi vom cumpăra vor fi altă 
marcă. Acestea sunt doar trei exemple de mărci foarte puternice care au 


reuşit să domine o categorie. Aceste exemple ar putea să continue mult şi 

bine deoarece de-a lungul timpului s-au format multe asemenea asocieri în 
mintea consumatorilor. Aceste confuzii care ajută foarte mult la răspândirea 
numelui de marcă al firmei care se confundă cu numele generic al categoriei 
din care face parte, au fost posibile datorită faptului că firmele în cauză au 
fost primele sau printre primele care au avut un cuvânt important de spus în 
domeniu. 

Nu vei reuşi niciodată să iti impui numele de marcă ca nume 
generic pentru o categorie învingând liderul pieţei. Pepsi nu va deveni 
niciodată nume generic pentru categoria „cola” chiar dacă va avea vânzări 
mai mari decât Coca-Cola — lucru care de alfel se întâmplă de câţiva ani în 
anumite parti ale globului. Singurul mod de a impune numele mărcii pentru a 
denumi generic o categorie este să fii prima marcă care te impui în respectiva 
categorie. 

Este important ca oricât de mică este piaţa pe care activează, firma 
să nu-şi abandoneze poziţia de lider în speranţa unui „peşte mai mare” pe o 
piaţă consacrată. Studiile întreprinse de Carpenter şi Nakamoto arată că din 
25 de companii care erau lideri de piaţă în domeniul lor în 1923, după 60 de 
ani 19 dintre aceste companii dominau pieţele pe care activau. Conform 
studiilor lui Urban se pare că cea de-a doua companie care a intrat pe piaţă a 
obţinut doar 71% din cota de piaţă a pionierului, în timp ce a treia companie 
de pe piaţă a obţinut putin peste jumătate din cota de piaţă a liderului (Kotler, 


2003). 
? Temă de reflecţie 


Identificati avantajele şi dezavantajele intrării pe o piaţă în calitate de 


pionier. 

2.2.2. Conceptul de creativitate 

Definirea creativităţii este dificil de realizat deoarece pentru unii 
reprezintă o însuşire genetică de care beneficiază doar un număr finit de 
persoane. Se consideră că nu există metode de stimulare, dezvoltare a 
creativităţii. Sunt specialişti care susţin contrariul, bazându-se pe studii care 
au dovedit că la naştere toți avem aproximativ acelaşi nivel al creativităţii. 
Putem considera creativitatea ca şi o abilitate umană, dar şi o atitudine pe 
care о are angajatul în procesul de creare. Deosebirea esenţială între 
creativitate şi inovare este ca prin creativitate se generează idei, iar prin 
inovare are loc transformarea ideilor în produse şi servicii destinate pieţei. 

Creativitatea personalului este esenţială în evoluția procesului de 
inovare din firmă, dar nu este suficientă. Deseori, sursele de idei sunt 
exterioare firmei, ideile vin din afară, iar experiența arată că majoritatea 
firmelor creative nu au fost cele care au realizat inovaţii, ca urmare a punerii 
în practică a propriilor idei sau a cercetărilor proprii. De cele mai multe ori, 
firme mici, foarte flexibile, fără să facă investiţii deosebite în cercetare, au 
beneficiat de pe urma cercetărilor realizate de marile firme, cu bugete mari în 
cercetare şi cu un avans remarcabil în domeniu, dar care nu au ştiut să-şi 
fructifice propriul efort creativ. De aici rezultă că o firmă pentru a fi inova- 
tivă, creativitatea personalului ei reprezintă un factor necesar, dar nu şi 
suficient. lată, deci, că există o deosebire esențială între creativitate şi 
inovare: prima aduce idei, pe când cea de a doua le transformă în valori 
materiale. Procesul de inovare reprezentă o investiție în viitor, pe termen 
lung. Firmele au la dispoziţie mai multe posibilităţi pentru creşterea coefi- 
cientul de creativitate. Un prim pas ar putea fi folosirea unor teste de creati- 
vitate în procesul de recrutare a personalului. Participarea personalului la 
traininguri de dezvoltare a potenţialului creativ poate reprezenta o altă moda- 


litate importantă de creştere a coeficientului de creativitate. Coachingul, care 

se bazează îndeosebi pe tehnici de creativitate şi rezolvare a problemelor, 
atât la nivel individual cât şi la nivel de grup, reprezintă o alternativă care 
poate avea o influenţă importantă asupra capacităţii angajaţilor de a genera 
idei. Creşterea coeficientului de creativitate al angajaţilor nu este suficient 
pentru activitatea de inovare. Pentru ca organizaţia în ansamblu să fie 
capabilă să inoveze, iniţiativelor creative ale acestora trebuie să li se ofere un 
cadru de dezvoltare şi valorificare potrivit. Coeficientul de inovare al unei 
companii depinde de capacitatea managementului de a crea acest context de 
actualizare a creativităţii din întreaga organizaţie. Altfel, ideile bune rămân 


disparate şi cel mai frecvent se pierd. 
? Temă de reflecţie 


Comentati afirmaţia „creativitatea reprezintă o insusire genetică de care 


beneficiază doar un număr finit de persoane”. 

CAPITOLUL 3. GESTIONAREA PROCESULUI 
DE REALIZARE A NOILOR PRODUSE 


Procesul de dezvoltare de noi produse este diferit de la o companie 


la alta, în funcţie de aspectele organizatorice propuse în cadrul fiecarei firme. 


Astfel, din punct de vedere organizatoric, putem identifica: 


Manageri de produs: în acest caz responsabilitatea pentru 
dezvoltarea de noi produse aparține managerilor de produs; 
Manageri de produse noi: această funcție statutează activitatea 
dedicată dezvoltării noilor produse; 

Comitete de analiza a produselor noi: reprezintă un comitet la 
nivelul conducerii superioare care are sarcina să analizeze şi să 
aprobe propunerile de produse noi; 

Departamente de produse noi: înfiinţarea unor departamente 
speciale conduse de un manager cu multă autoritate; 

Echipe de initiativă pentru realizarea produselor поі (New- 
product venture teams - 3M, General Mills): desemnarea unor echipe 


de inițiativă care să se ocupe de realizarea produselor noi. 


3.1. Etapele procesului de creare a noilor produse 


Paşii specifici de urmat în cadrul procesului de creare a produselor 


noi pot varia în funcţie de specificul fiecărei companii. In decursul timpului 


s-a constatat că marea majoritate a proceselor de creare a noilor produse sunt 


alcătuite dintr-un număr de etape cuprins între patru şi doisprezece. 


În cartea sa „Managementul marketingului”, Philip Kotler propune 


următoarele opt etape ale procesului de elaborare a ofertelor noi de piaţă 


(Kotler, 2003): 

Generarea ideilor; 

Filtrarea (trierea) ideilor; 
Realizarea şi testarea conceptului; 
Elaborarea strategiei de marketing; 
Analiza economică; 


Realizarea produsului; 


Sl Oyo ve Bn ne БӘ: уа 


Testarea de piata; 
8. Comercializarea. 
Întreg procesul de creare a produselor noi este împărțit în trei parti. 
Primele două etape şi anume generarea ideilor, precum şi filtrarea ideilor 
alcătuiesc prima parte intitulată „Gestionarea procesului de realizare: ideile”. 
Această primă parte începe prin căutarea ideilor de produse noi, continuând 
cu filtrarea acestor idei. A doua parte intitulată „Gestionarea procesului de 
realizare: de la concept la strategie”, cuprinde următoarele trei etape şi 
începe prin realizarea şi testarea conceptului, continuă cu elaborarea 
strategiei de marketing necesară şi se încheie cu analiza economică a 
afacerii. În cea de-a treia parte „Gestionarea procesului de creare a unui 
produs: de la realizare la comercializare” are loc realizarea produsului, 
supunerea acestuia unui test de piață, urmând apoi comercializarea noului 
produs realizat. 
Moore&Pessemier au împărţit procesul de dezvoltare a produselor 


noi în şapte etape (Moore&Pessemier, 1993): 


Strategia produselor noi; 
Generarea ideilor; 
Selectarea ideilor; 


Analizarea afacerii; 


d IN ma Эз БӘК „ке 


Dezvoltarea produsului; 

6. Testarea de piaţă a produsului; 
7. Introducerea pe piaţă. 

Conform aceloraşi specialişti primul pas în dezvoltarea produselor 
noi îl constituie stabilirea unei strategii pentru a sublinia importanţa efortului 
de creare a produselor noi. Următorii trei paşi: generarea ideilor, selectarea 
ideilor, precum şi analiza afacerii au ca scop dezvoltarea unui concept de 
produs pe care compania să îl poată produce şi pe care piaţa să-l accepte. În 
următoarea fază are loc crearea efectivă a produsului precum şi supunerea 
acestuia unor teste de piaţă. Faza finală este lansarea pe piaţă a noului 
produs. 

Se poate observa că, deşi specialiştii în domeniu propun diferite 
variante ale paşilor necesari procesului de creare a produselor noi, părerile 
acestora au foarte multe puncte comune, ei exprimând cam acelaşi lucru în 
moduri diferite. Analizând părerile specialiştilor se pot propune următoarele 
etape pentru procesul de dezvoltare a produselor noi: 

1. Generarea ideilor; 
Selectarea ideilor; 
Evaluarea afacerii; 


2 
3 
4. Realizarea produsului; 
5. Testul de piaţă; 

6 


Lansarea şi comercializarea produsului. 
? Temă de reflecţie 


Luaţi în discuţie o firmă cunoscută de voi. Identificati etapele procesului de 


realizare a noilor produse în acea firmă. 

3.1.1. Cercetarea ideilor 
Generarea ideilor 

Început logic al creării unui produs, generarea ideilor, reprezintă 
pentru multe companii un proces continuu, mai degrabă decât o activitate 
ocazională. Cercetătorii susțin că în 1968, numărul de idei necesare 
dezvoltării şi lansării unui produs de succes era de aproximativ 58. Studii 
mai recente reduc acest număr la 7 (Cosma&Bota, 2004). Pentru început, 
managerii de produs trebuie să definească clar domeniul de produs, piaţa 
noului produs, obiectivele stabilite pentru noul produs, precum şi resursele 
financiare alocate dezvoltării. În funcţie de aceste variabile se poate avea în 
vedere: dezvoltarea unor produse noi, îmbunătăţirea unor produse existente 
şi copierea unor produse ale concurenţilor. 

Sursele de generare a ideilor pot fi încadrate în două categorii: surse 
interne şi surse externe. Printre sursele interne propuse în figura 3.1 se pot 
aminti departamentele de cercetare-dezvoltare, marketing, producţie, precum 
şi personalul de vânzări. Managementul de vârf, serviciul clienţi şi sugestiile 
angajaţilor reprezintă de asemenea surse interne generatoare de idei de 
produse noi. 

Departamentul de cercetare-dezvoltare este о sursă importantă 
generatoare de idei de noi produse datorită specialiştilor care activează în 
acest departament. Funcțiunea de cercetare-dezvoltare cuprinde activităţi 
desfăşurate în cadrul unităţii a căror finalitate se doreşte a fi realizarea şi 
introducerea de noi produse şi tehnologii utile dezvoltării viitoare a 
întreprinderii. Printre aceste activităţi putem aminti: întocmirea programului 
de retehnologizare a întreprinderii, elaborarea unor studii de fezabilitate, a 
unor cercetări şi documentatii cu privire la noi produse şi tehnologii, precum 


şi a unor planuri de investiţii în retehnologizare. 

Surse de generare a 
ideilor 


Surse interne Surse externe 


Cercetare-dezvoltare Concurenţii 
Departamentul de marketing Clienţii 
Managementul de vârf Distribuitorii 


Sugestiile angajaţilor Furnizorii 


Producţie Firme specializate 
Personalul de vânzări Mediul de cercetare universitar 


Serviciul clienţi Alte surse 


Figura 3.1 Surse de generare a ideilor de noi produse 


Companiile de azi activează într-un mediu economic foarte dinamic 
care caracterizează economia mondială actuală. Din aceste motive este 
necesară adaptarea continuă a unităţii la tendinţele pieţei şi la ultimele 
dezvoltări tehnologice din domeniul în care activează. Funcțiunea de 
cercetare - dezvoltare deţine principalele atribute ale adaptării şi inovației, 
dovedindu-şi astfel importanţa majoră în cadrul întreprinderii. 

Unul dintre scopurile principale ale functiunii de marketing este 
studierea pieţei în scopul identificării nevoilor şi dorințelor consumatorilor. 
Cea mai prezentă orientare printre companiile occidentale este la ora actuală 
cea spre marketing cu diferitele ei îmbunătățiri şi anume spre marketing 


relational şi societal. Având sloganul „producem doar ceea ce vindem”, 

această orientare se bazează pe ideea că atingerea obiectivelor firmei se 
realizează prin identificarea nevoilor şi dorințelor potenţialilor cumpărători şi 
satisfacerea acestora într-un mod mai operativ şi mai eficient decât 
concurenţa. Altfel spus punctul de plecare în căutarea ideilor de produse noi 
îl reprezintă nevoile şi dorinţele consumatorilor. 

Funcțiunea de producție, datorită complexităţii activităţilor pe care 
le desfăşoară poate deveni o sursă generatoare de idei mai ales în sensul 
modificării, a îmbunătăţirii produselor existente. Există cazuri în care chiar şi 
managerii de top pot fi consideraţi surse generatoare de idei datorită 
implicării lor active în procesul de inovare care se desfăşoară în cadrul 
companiei. Managerii companiilor orientate spre produs consideră că 
potenţialii cumpărători apreciază produsele bine realizate, având o calitate 
superioară şi performanţe înalte. În consecinţă, organizaţia se va focaliza pe 
activitatea de concepţie a produsului, cu convingerea că superioritatea 
tehnică este cheia succesului firmei. Tot ei consideră că responsabilii cu 
activitatea de creaţie şi dezvoltare ştiu cum să conceapă şi să îmbunătăţească 
produsele, fără să investigheze piaţa în privința opţiunilor potențialilor 
cumpărători. Oricum rolul conducerii superioare este de a asigura cadrul 
necesar şi a crea un mediu propice dezvoltării de produse. 

Personalul de vânzări poate reprezenta o sursă de idei prin prisma 
contactului direct pe care aceştia îl pot avea cu clienţii, putându-le astfel 
identifica nevoile şi dorinţele. Serviciul clienţi înregistrează toate problemele 
pe care le întâmpină consumatorii în utilizarea produsului precum şi 
nemulțumirile acestora. Ţinând cont de acestea se pot aduce îmbunătăţiri 
permanente produselor existente şi chiar se pot desprinde idei de noi 
produse. 

Printre principalele strategii ale marilor companii se găseşte şi 


inovarea. Aceste companii de succes îşi încurajează toţi angajații, nu numai 

pe cei din departamentul cercetare-dezvoltare, să devină „campioni ai 
produsului”. Oricare dintre angajaţi, dacă are o idee nouă, este încurajat să o 
analizeze în vederea determinării cunoştinţelor existente în legătura cu 
aceasta, a locului în cadrul corporației în care аг urma să fie realizat 
produsul, a prioritatilor de brevetare şi a rentabilitatii acesteia. Toyota susține 
că angajaţii săi propun anual 2 milioane de idei (aproximativ 35 de idei pe 
angajat), iar 85% dintre acestea ajung să fie puse în practică. Kodak acordă 
recompense angajaților sub formă de excursii sau distincţii băneşti (Kotler, 
2003). 

Ideile de produse noi pot avea şi surse externe (figura 3.1) printre 
cele mai importante astfel de surse putem aminti concurenţii, clienţii, 
distribuitorii, furnizorii precum şi unele firme specializate în diferite 
domenii. Mediul de cercetare universitar poate constitui de asemenea o sursă 
bogată de idei dacă este exploatată corespunzător. 

Clienţii unei companii pot deveni o sursă importantă de idei dacă 
sunt tratați cu răspundere de către companie. Ei sunt cei care observă toate 
punctele forte, dar şi punctele slabe ale produselor. Este important să li se 
dea posibilitatea să transmită companiei plângerile pe care le au în legătură 
cu aceste produse. Dacă se iau în considerare sesizările consumatorilor, 
precum şi unele propuneri venite din partea acestora compania va avea la 
dispoziţie o serie de idei de foarte multe ori originale. Este cunoscut faptul că 
multe dintre companiile cu profil tehnic au realizat că pot obține o serie de 
informaţii de bună calitate despre produsele pe care le oferă studiindu-şi 
„utilizatori avansați”, adică acei consumatori care folosesc produsele la 
întreaga lor capacitate. 

Idei de noi produse pot apărea şi studiind produsele concurenţilor. 
Multe companii imită produsele concurenţilor pentru a introduce pe piaţă 


produse proprii, evitând cheltuirea unor sume uriaşe destinate cercetării- 

dezvoltării. Unele companii folosesc caracteristicile produselor concurenţilor 
ca şi punct de plecare în dezvoltarea propriilor produse. 

Distribuitorii produselor unei companii fiind de foarte multe ori în 
contact direct cu consumatorii pot avea anumite sugestii în legătură cu 
îmbunătăţirea produselor existente, precum şi unele idei de noi produse care 
să satisfacă o nevoie observată de ei. Distribuitorii sunt cei care cunosc şi 
produsele concurenţei, fiind totodată şi primii care află de apariţia unor noi 
produse. Furnizorii, prin materia primă şi materialele furnizate companiei, 
pot influenţa într-o anumită măsură apariţia unor noi produse. 

Companiile pot apela la firme specializate pentru obţinerea unor 
idei de produse. Aceste firme specializate pot fi firme de design, firme de 
consultanţă în diferite domenii, agenţii de publicitate, agenţii de marketing 
etc. O sursă constantă de inovare o constituie instituţiile din mediul 
universitar şi de cercetare a căror specialişti sunt întotdeauna conectaţi la 
toate noutăţile apărute în domeniul lor de cercetare. Sunt frecvent întâlnite 
proiecte de cercetare pe diferite domenii care se desfăşoară având parteneri 
firme şi instituţii de învățământ. 

Alte surse externe (parteneri de afaceri, licenţe, contracte etc.) care 
pot fi generatoare de idei de noi produse trebuie folosite de către companie la 


nivel maxim. 


? Tema de reflecţie 


Cum puteţi stimula creativitatea angajaţilor în generarea de idei? 
Selectarea ideilor 


Rolul etapei de selectare constă în eliminarea ideilor proaste cât mai 


devreme posibil. Cu cât o idee proastă parcurge mai multe dintre etapele 

procesului de realizare a noilor produse cu atât sunt mai mari cheltuielile 
(pierderile) aferente. 

După ce există un număr suficient de idei pentru noul produs este 
necesară о selectare a acestora în vederea găsirii celei mai bune variante. 
Procesul de selectare a ideilor se bazează pe introducerea unor prime filtre a 
căror scop imediat este eliminarea acelor idei de produse care nu i se 
potrivesc companiei. Pe măsură ce procesul de selectare continuă filtrele 
devin tot mai complexe, permiţând să treacă de ele doar ideile cele mai bune. 

Încă înainte de începerea propriu-zisă a procesului de selectare, 
promotorii ideilor ar trebui să-şi supună ideile de produse noi unor analize 
informale împreună cu unii specialişti, pe cât posibil membri ai comisiei de 
evaluare pentru eliminarea unor inadvertente trecute cu vederea. Majoritatea 
companiilor impun prezentarea ideilor într-un formular standardizat ce este 
prezentat comisiei de analiză. Printre cele mai importante elemente ce trebuie 
trecute în acest formular se numără: 

> ideea de produs; 
piaţa vizată de noul produs; 
estimarea mărimii pieței; 


concurenţa existentă pe piaţă; 


VV V WV 


estimarea costului produsului; 
> estimarea preţului de vânzare. 

Propunerile de idei de produse noi ajung spre analiza la o comisie 
de selectare care trebuie să fie formată din reprezentanți ai principalelor 
departamente implicate în dezvoltarea produselor noi. Astfel, din acea 
comisie trebuie să facă parte un câte un reprezentant a departamentelor de 
cercetare-dezvoltare, marketing, producție, finanţe precum şi un reprezentant 
al compartimentului juridic. La o primă analiză ideile pot fi împărțite în trei 


categorii: 

e idei promițătoare; 

e idei marginale; 

e idei respinse. 

Datoria membrilor comisiei de selectare este de a examina fiecare 
idee prin prisma specializării lor şi a elimina ideile nepotrivite. Dacă se 
decide că ideea de produs nou merită continuată pot face anumite sugestii ale 
acțiunilor viitoare, precum şi propune anumite îmbunătăţiri. În cadrul etapei 
de selectare (filtrare) a ideilor se pot întâlni două tipuri de erori: 

e eroare de abandonare — atunci când se elimină o idee care 
apoi se dovedeşte foarte bună; 

e eroare de acceptare — este întâlnită în cazul permiterii unei 
idei proaste să parcurgă cât mai multe dintre etapele 
procesului de realizare a noilor produse ajungându-se până 
la comercializare. 

Procesul de selectare a ideilor se bazează pe aplicarea unor criterii 
de selecţie. Pentru a fi relevante aceste criterii trebuie să acopere un număr 
mare de factori. Moore şi Pessemier au identificat patru astfel de tipuri de 
factori (Moore&Pessemier, 1993): 

1. Factori privind produsul - Aceste criterii de selectie sunt de 
fapt întrebări la care trebuie să răspundă fiecare idee de 
produs nou. Astfel de întrebări urmăresc aspecte precum: 

e Satisfacerea unei nevoi existente ре piaţă şi 
nesatisfăcute; 

e Oferirea unor beneficii unice; 

e Rezolvarea unor probleme existente; 

e Noutatea ideii; 

e Performanta ridicată; 


e Cost redus. 

2. Factori privind compania: 
e Obiectivele companiei; 
e Compatibilitate cu 
= marketingul; 
= clienții companiei; 
= rețeaua de distribuție. 
e Existenţa tehnologiilor necesare producției. 
3. Factori privind piața: 
e Atractivitatea industriei; 
e Mărimea pieței, precum şi evoluţia acesteia; 
e Concurența existentă pe piaţă. 
4. Factori de natură financiară: 
e Volumul vânzărilor; 
e Cash flow; 
e Investiţii necesare. 

Este important ca procesul de selecție să fie cât mai standardizat 
pentru a asigura că nimic nu este uitat, precum şi pentru a elimina orice 
suspiciune privind selecția. Astfel, promotorii ideilor vor cunoaşte dinainte 
sistemul ştiind criteriile, precum şi importanţa acestora. 

Un exemplu de evaluare a ideilor prin prisma factorilor privind 


produsul este prezentat în tabelul de mai jos: 

Tabelul 3.1 Model de evaluare a ideilor de noi produse 


Nr. | Criteriu ае Coeficient de Evaluare criteriu Punctaj 
crt. | selecţie importanță X Y criteriu 


1}2);3)/4})5)1)2}3)4)5}6)7)8 9 [10| x*Y 


1 Satisfacerea tă şi 15 
unei nevoi 
existente pe 
piaţă 51 


nesatisfăcută 


2 Oferirea unor + Ы 30 
beneficii 


unice 


3 Rezolvarea Ы Е 50 


unor probleme 


existente 
4 Noutatea ideii ui е 3 
5 Performanta * * 6 
ridicata 
6 Cost redus Е ы 32 
ТОТАГ, 136 


Interpretare: Scorul între 0 — 99 — slab; 100 — 199 — mediu; 200 — 300 — bun 


Sursă: Bota, 2011 


În tabelul 3.1 este prezentat un model de evaluare a ideilor de noi 
produse prin prisma factorilor care privesc produsul. Un astfel de model se 
poate aplica şi celorlalți factori cum ar fi cei ce privesc piața, compania, 
precum şi factorilor de natură financiară. În funcţie de scorul obţinut se 
ierarhizează ideile, putându-se astfel elimina acele idei care nu sunt 


promițătoare. 

? Tema de reflecţie 
Care dintre cele patru domenii de factori identificate de Moore şi Pessemier 


îl consideraţi cel mai important? Argumentati răspunsul. 


3.1.2. Realizarea şi testarea conceptului 

Ideile selectate în etapa a doua vor intra într-un nou filtru, 
verificându-se şi analizându-se mai atent, deoarece toţi paşii viitori implica 
cheltuieli importante. Informaţiile de marketing necesare în această analiză 
provin atât din date existente despre piață şi cercetări anterioare, 
suplimentate de cercetări calitative, specifice pentru validarea atractivitatii 
ideilor de produse noi pe piaţă. Se pot utiliza toate tipurile de cercetări: de la 
cercetarea descriptivă, exploratorie, până la cercetarea cauzală. Cercetarea 
exploratorie este metoda prin care se obțin atât datele secundare cât şi datele 
primare. Cercetătorii utilizează cercetarea calitativă (o metodă a cercetării 
exploratorie) pentru a defini o problemă, a dezvolta abordări ale acesteia şi a 
identifica şi stabili variabile care ar trebui luate în considerare. Printre 
tehnicile folosite în cercetarea calitativă şi care ar fi potrivite acestei etape 
sunt focus group-urile (grupurile orientate). Pentru o evaluare eficientă 
trebuie parcurse mai multe etape: 

= Realizarea conceptelor; 

= Testarea conceptelor; 

= Evaluarea pieței şi întocmirea planului de afaceri; 
= Analiza economică. 

În primul rând ideile propuse sunt transpuse în concepte de 
produse alternative (descriere succintă a dimensiunilor, atributelor şi 
caracteristicilor esențiale). Prin concept de produs se poate înțelege o 
descriere mai precisă a acestuia, eventual a caracteristicilor lui fizice, precum 


şi a poziționării dorite, cât şi a avantajelor oferite în raport cu celelalte 

produse existente pe piaţă. Realizarea conceptului este foarte importantă 
deoarece uşurează mult munca de testare şi evaluare a viitorului produs 
deoarece consumatorii nu vor cumpăra idei ci produse. O idee de produs se 
poate transforma în mai multe concepte. După transpunerea ideilor în 
concepte intervine a doua fază a procesului şi anume testarea conceptelor. 
Testarea conceptului de produs presupune să se prezinte conceptul de produs 
unor consumatori cu scopul înregistrării reacțiilor acestora. Fiind imposibilă 
prezentarea conceptului tuturor consumatorilor se va alege un eşantion 
reprezentativ pentru întreaga populaţie ţintă. Cu cât un concept de produs se 
va apropia mai mult de produsul final lansat pe piaţă, cu atât testarea lui va 
avea o relevanţă mai mare. 

Ph. Kotler oferă în cartea Managementul marketingului un exemplu 
în ceea ce priveşte evoluţia de la ideea la concept: Un angajat al unei firme 
din industria alimentară vine cu ideea de a introduce pe piaţă un produs sub 
forma unei pudre care adăugată în lapte să-i sporească acestuia valoarea 
nutritivă şi să-i accentueze gustul. Va începe prin a răspunde la câteva 
întrebări de bază. Printre acestea putem exemplifica: 

1. Cine va cumpăra acest produs? 

2. Ce avantaj primordial oferă produsul? 

3. Când vor consuma oamenii această băutură? 

Pentru întrebarea 1 variantele de răspuns pot fi următoarele: sugari, 
copii, adolescenţi, adulți tineri, adulți de vârstă mijlocie, persoane vârstnice. 

Pentru întrebarea 2 avem ca posibile variate de răspuns 
următoarele: gust, valoare nutritivă, senzaţie de înviorare, energie. 

În ceea ce priveşte întrebarea 3 variantele de răspuns sunt: la micul 
dejun, la gustarea de la ora 10, la prânz, la gustarea de la ora 5, la cină, seara 


înainte de culcare. 


60 


Pornind de la aceste trei întrebări şi variantele lor de răspuns pot fi 
create o multitudine de concepte de produs. Vom exemplifica prin 
dezvoltarea a trei concepte: 

Conceptul 1: o băutură instant pentru micul dejun, destinată 

adulţilor care vor un mic dejun rapid şi hrănitor care nu necesită 

gatire; 

Conceptul 2: o băutură gustoasă şi sățioasă pentru copii care să 

servească drept supliment înviorător în timpul zilei; 

Conceptul 3: un supliment întăritor pentru adulţii vârstnici de băut 


seara târziu înainte de a se duce la culcare. 


Fiecare produs reprezintă un concept de categorie, prin urmare vom 
avea concurenţă la nivelul produsului. 

Spre exemplu, conceptul 1 „băutura instant pentru micul dejun” va 
intra în concurenţă cu variantele de alimentaţie ale oamenilor pentru micul 
dejun cum ar fi: ouă cu şuncă, brânză şi preparate din carne, cereale cu lapte 
şi multe altele (figura 3.2). După ce produsul este transformat într-un concept 
de marcă se poate identifica şi analiza concurenţa din rândul mărcilor care 


oferă băuturi instant pentru micul dejun. 

Harta de poziţionare a 
produsului 


brânză şi cereale cu lapte cald 
preparate din carne 
SCU 


ouă cu şuncă 


cereale cu lapte 
rece 


Durată mică 
de preparare 


Durată mare de 
preparare 


băutura instant 


IEFTIN pentru micul 
dejun 


Figura 3.2 Harta de poziționare a conceptului „băutură instant pentru 


micul dejun” 


Testarea conceptelor 
Testarea conceptelor presupune prezentarea consumatorilor a unei 

versiuni elaborate a conceptului cu scopul înregistrării reacțiilor acestora. În 
acest sens se va alege un eşantion reprezentativ pentru întreaga populație 
țintă. Dezvoltarea conceptului 1 poate lua următoarea formă: produsul nostru 
este o mixtură fin granulată care se dizolvă imediat în lapte, oferind toate 
elementele nutritive necesare la micul dejun, dar şi un gust bun, comoditate 
şi rapiditate în preparare. Produsul va fi disponibil în trei variante de arome 
(cu ciocolată, cu vanilie şi cu căpşuni), la pachetele de câte о portie 
ambalate câte şase în cutii, la prețul de 4,99 lei cutia. Evaluarea conceptului 
ar trebui să aducă informații referitoare la: 

> intențiile de cumpărare 

> intervalul de preţ pe care consumatorul ar fi dispus să îl 


plătească pentru viitorul produs 

> motivele pentru care un consumator ar cumpăra sau nu 
produsul 

> avantajele şi lipsurile produsului percepute de către 
cumpărător 

> frecvenţa cumpărării etc. 

Evaluarea pieței şi a performanțelor constă în stabilirea 
programului comercial al viitorului produs, constituind atât un ghid de 
folosinţă şi dezvoltare ulterioară, cât şi primul pas în formularea planului de 
afaceri. Cercetările realizate implică investigarea pieţei şi analiza de 
marketing. Elementele de marketing legate de noul produs conceput sunt 
concentrate într-un rezumat al planului de marketing. Acesta va include 
volumul pieţei, segmentele ţintă şi poziţionarea produsului, alături de 
specificaţii privind atributele şi calitatea produselor, preţul orientativ, 
performanţele aşteptate de la grupul vizat, comparativ cu concurenţa 
existentă. După testarea conceptelor, a evaluării performanţelor pieţei şi după 
întocmirea planului de afaceri are loc ultima fază a procesului de analizare a 
afacerii şi anume analiza economică. În această etapă managerii întocmesc 
proiecţii financiare şi estimează costurile. 

Analiza performanţelor ideii de produs se va exprima în rapoarte 
financiare ca previziunea cifrei de afaceri, investiţiile necesare, costurile 
implicate şi proiecția profitului. Sunt necesare calcule complexe datorită 
gradului de incertitudine existent în acest moment (vânzările sunt estimative, 
la fel şi costurile care pot varia în timp). În funcţie de eficienţa acestei 
analize se pot elimina multe din cauzele viitoare ale eşecurilor noilor produse 


lansate pe piaţă. 

? Tema de reflecţie 
Luaţi ca idee de produs o ciocolată. Transformati-o în trei concepte 


alternative. 


3.1.3. Realizarea şi testarea produsului 

După ce conceptul de produs a trecut cu bine de toate testările, 
precum şi de analiza economică se trece la următoare etapă din procesul de 
creare a noilor produse şi anume realizarea fizică a acestuia. Pentru început 
în această etapă are loc proiectarea tehnică şi se vor realiza cantități mici din 
produs sau chiar prototipuri. Totul depinde de natura produsului, de 
complexitatea şi durata de realizare a acestuia. 

Etapa realizării produsului este reprezentată de o succesiune de 
activităţi, realizate cu efortul colectiv al unei echipe. Chiar dacă în 
majoritatea firmelor, responsabilitatea dezvoltării produsului revine 
departamentului de  cercetare-dezvoltare deoarece cuprinde activități 
desfăşurate în cadrul unităţii a căror finalitate se doreşte a fi realizarea şi 
introducerea de noi produse şi tehnologii utile dezvoltării viitoare a 
întreprinderii sau unor compartimente similare ca design sau proiectare, 
există o diversitate de inputuri de la celelalte compartimente în vederea 
realizării produsului final. Satisfacerea nevoilor şi dorințelor consumatorilor 
într-un mod mai eficient decât concurenţii trebuie să fie punctul de plecare şi 
în conceperea caracteristicilor produsului. Rezultatele studiilor privind 
comportamentul consumatorului trebuie să fie comunicate de către 
departamentul de marketing celor care se ocupă de realizarea noilor produse. 

Caracteristicile fizice ale produsului cum ar fi forma, culoarea, 
calitatea măsurată prin compoziția materialelor sau prin combinarea acestora 


precum şi caracteristicile funcționale care conferă produsului capacitatea de a 

realiza anumite funcţii vor comunica aspectele psihologice pe care le vor 


percepe consumatorii. 


După ce prototipurile sunt realizate, trebuie supuse unor teste 


înainte de a fi realizate produsele propriu-zise. Vor fi folosite două categorii 


de teste: 


de natură tehnică, pentru a determina funcționalitatea 
produsului; 
de natură comercială, în scopul observării modului de 


comportare a produsului pe piaţă. 


În cartea Managementul marketingului autor Ph. Kotler pot fi găsite 


câteva exemple de teste funcționale: 


Shaw Industries — există angajaţi sezonieri plătiți cu 5 dolari 
pe oră ca să testeze rezistenţa covoarelor mergând pe şiruri 
de covoare înainte şi înapoi tip de 8 ore pe zi. În medie 
fiecare angajat parcurge aproximativ 20 de kilometri. Cei de 
la firmă contorizează paşii făcuţi şi se opresc la 20.000 
deoarece consideră că această cifră corespunde unui grad 
mediu de uzură fizică de câţiva ani. Se povesteşte că un 
angajat mai vechi a ajuns să slăbească 18 kilograme şi să 
citească trei cărți pe săptămână; 

Apple Computer — cei de la Apple îşi supun noile modele de 
computere unor teste dure pentru a simula ceea ce poate 
întâmpla în realitate. Astfel, pe computere, se varsă diferite 
băuturi acidulate, se stropesc cu maioneză şi se coc în 
cuptoare la temperaturi de peste 60 de grade pentru a simula 
uitarea lor într-un automobil parcat la soare; 

Gillette — aproximativ 200 de voluntari din diverse 


departamente vin în fiecare zi la muncă nebarbieriti pentru a 

testa diferite tipuri de lame, spume de ras sau lotiuni după 
ras. 

Printre primele teste care vor fi folosite pentru testarea produselor 
sunt aşa numitele feste alpha şi teste beta. Testele alpha se desfăşoară în 
cadrul companiei al cărei produs se doreşte a fi testat pentru a se vedea dacă 
produsul funcţionează aşa cum a fost conceput. Multe companii au ales să 
folosească produsul testat în activitatea de zi cu zi pentru a-i determina toate 
neajunsurile. După perfecționarea prototipului în urma testelor alfa se va 
trece la testul beta. 

Testele beta diferă de testele alpha doar prin faptul că sunt testate 
de către persoane care nu sunt din interiorul companiei, ci lucrează pentru 
alte firme. Se poate ca aceste teste să se desfăşoare în interiorul companiei al 
cărei produs este testat sau se pot desfăşura la locul de muncă a celui care 
testează produsul. În urma utilizării produsului de către clienţi pentru o 
perioadă de timp, aceştia se angajează să comunice companiei descoperirile, 
opiniile cât şi sugestiile lor despre produsul în cauză. 

După ce produsele au fost îmbunătățite ţinându-se cont de 
rezultatele testelor alpha şi beta, acestea vor fi supuse unor noi teste şi anume 
testele de consumator. Mostre de produse sau chiar produse sunt oferite 
gratis clienţilor spre folosință la domiciliu cu obligaţia de a comunica 
companiei părerile şi sugestiile lor despre aceste produse. Preferintele 
consumatorilor pentru anumite produse pot fi recepționate folosind anumite 
metode. Printre acestea se pot aminti metoda comparatiilor perechi şi 
metoda ordonării rangurilor. 

Metoda comparatiilor perechi impune prezentarea unor perechi de 
produse unor consumatori, ei trebuind să-l aleagă pe acela pe care îl preferă 
din perechea prezentată. Se aleg „n” produse şi se realizează toate 


combinaţiile posibile de câte două ale acestor variante, fiind apoi prezentate 

subiecţilor chestionati (Cosma, 2008). Această metodă prezintă o serie de 
avantaje. Printre aceste avantaje putem aminti: 

e implică o solicitare minimă din partea subiectului investigat 

fiind de foarte multe ori preferată altor metode; 

e permite compararea directă a produselor pe baza preferințelor; 

e reacţiile comparative a subiecţilor chestionati sunt urmărite şi 

notate într-un timp foarte scurt. 

Sunt şi anumite puncte slabe ale acestei metode dacă ne gândim la 
faptul că un subiect chestionat este pus să aleagă dintre două alternative. Nu 
înseamnă întotdeauna că produsul ales din perechea respectivă este dorit sau 
plăcut de către consumator. Produsul poate fi considerat mai bun decât cel cu 
care face pereche, dar poate fi cu mult sub aşteptările subiectului. 

În cele mai multe cazuri, dacă cele „n” produse sunt alese corect, se 
poate spune că prin utilizarea metodei comparatiilor perechi se pot obține 
informaţii prețioase despre preferinţele consumatorilor. 

În cazul metodei ordonării rangurilor i se cere subiectului 
chestionat să considere toate alternativele deodată să le evalueze pe o scală 
dată şi să le ierarhizeze în funcţie de anumit criteriu, o anumită caracteristică. 
Subiectilor li se cere să ierarhizeze şi criteriile, caracteristicile luate in 
considerare în funcţie de importanța pe care acestea o au pentru ei. 
Posibilitatea comparării unui număr relativ mare de produse, uşurinţa 
administrării, precum şi evidenţierea clara a caracteristicilor în funcție de 
care un produs este sau nu preferat, constituie puncte forte ale acestei 
metode. Pentru interpretarea şi analiza datelor se folosesc metode statistice 
caracteristice scalei ordinale. 

Un alt test cu ajutorul căruia se compară două produse este testul de 
produs secvențial. Metodologia acestui test este următoarea: subiectului 


chestionat i se dă spre folosință un anumit produs pentru o perioadă 

determinată de timp. După încheierea acelei perioade el trebuie să returneze 
produsul în cauză, primind altul în schimb, pe care îl va folosi pentru o 
perioadă de timp identică cu prima. După ce amândouă produsele au fost 
încercate, subiectul trebuie să compare cele două produse. 

Foarte multe dintre aceste teste la care este supus produsul pot face 
parte din categoria „testelor oarbe” (blind tests). Această denumire este dată 
testelor în care subiectul chestionat nu cunoaşte marca produsului sau 
compania care îl deţine. În acest caz, cel chestionat nu va fi influenţat de 
notorietatea şi imagine mărcii, de ambalaj sau de reputaţia producătorului. 

După parcurgerea acestor teste şi îmbunătățirea permanentă a 
produsului, în momentul în care managementul superior este mulţumit de 
caracteristicile funcționale şi psihologice a produsului se poate trece la faza 
următoare în dezvoltarea produsului. Rolul compartimentului de producție 
este esenţial în aceste momente. Produsul trebuie să între în fabricaţie, după 


care va primi un ambalaj şi un nume de marcă. 


Testul de piaţă 

După ce produsul a primit un ambalaj şi un nume de marcă se poate 
trece la lansarea lui pe piață. Majoritatea firmelor recurg Ја testul de piaţă 
înainte de lansarea propriu-zisă a produsului, vizând performanţele tehnice şi 
funcționale, precum şi preferinţele consumatorilor. Scopul acestei etape este 
reducerea riscului comercial pe care îl implică difuzarea unui nou produs pe 
piaţă. 

Producţia de bunuri necesare acestor teste de piaţă poate fi realizată 
într-o fabrică pilot construită special pentru aşa ceva sau în fabrica existentă 
a companiei. Se poate spune că testul de piaţă are mai multe roluri: 

e Determinarea estimărilor vânzărilor reale; 


e Determinarea costurilor operaţiilor de marketing necesare; 

e Testarea întregului mix de marketing; 
e Practica în fabricarea, distribuirea şi vânzarea produselor. 

Trebuie precizat că nu toate companiile întreprind o testare de piaţă, 
acest lucru depinzând foarte mult de natura produselor pe le oferă pe piaţă. 
Companiile care vor lansa produse de larg consum, în mare parte vor realiza 
astfel de teste de piaţă, în timp ce pentru bunurile industriale se va apela într- 
o mai mică măsură la aceste teste. 

Testarea de piaţă se va realiza pe anumite pieţe. Intervin aici mai 
multe chestiuni care trebuie rezolvate. Trebuie să se stabilească în câte oraşe 
se va realiza testul de piaţă şi care vor fi acelea. Trebuie stabilită durata 
testării precum şi datele care vor trebui analizate în urma testului de piaţă. 

Combinația cumpărare unică — cumpărare repetată (tabelul 3.2) va 
indica gradul de succes саге s-a obținut pe piaţa test, vizând eventualele 


modificări şi adaptări ale noului produs. 


Tabelul 3.2 Rezultate obţinute în urma realizării testului de piaţă 


/ Acţiuni de urmat 


Rata de încercare a produsului (% 


Produs de succes Produs bun 


Marketing bun Marketing inadecvat 


Ridicată Trebuie lansat la nivel Intensificarea publicităţii 


national şi a promovării vânzărilor 


Rata repetării Produs nesatisfăcător Produs nesatisfăcător 
cumpărării (%) Marketing bun Marketing, inadecvat 
Scăzută 
Trebuie reproiectat sau Trebuie abandonat 
abandonat 


Sursa: Adaptat după Cosma& Bota, 2004 

Se poate observa din datele prezentate în tabelul 3.2 că avem patru 
situaţii posibile în funcţie de cumpărarea de impuls şi cumpărarea repetată: 

1. Dacă produsul a fost masiv cumpărat imediat după lansare, 
iar după utilizarea lui foarte mulţi consumatori au repetat 
cumpărarea putem spune că avem un produs de bun, de 
succes, iar acţiunile susţinute de marketing sunt foarte bine 
realizate; 

2. Dacă produsul nu a fost cumpărat bine imediat după lansare, 
dar după un timp foarte multi consumatori au cumpărat din 
nou produsul, vom putea afirma că marketingul inadecvat 
restrictioneaza un produs bun care ar putea deveni de 
succes; 

3. În cazul în care la început produsul este masiv cumpărat, dar 
consumatorii nu mai repetă cumpărarea decât în proporţii 
foarte mici, se poate spune că un produs slab este foarte bine 
susținut de către acţiuni de marketing foarte bine realizate; 

4. În cazul în care atât cumpărarea de impuls cât şi repetarea 
cumpărării se află la cote scăzute, putem aprecia că avem un 
produs slab care nu este susținut de acţiuni marketing bine 


puse la punct. 


? Tema de reflecţie 


Care sunt principalele avantaje ale testelor oarbe? 

3.2. Lansarea, comercializarea şi adoptarea produsului de către consu- 


matori 


Scopul final al procesului creării unui produs este lansarea şi 
comercializarea sa pe piaţă. Resursele financiare şi riscurile aferente acestei 
etape sunt semnificative. Prin această ultimă etapă se încununează efortul 
depus de-a lungul întregului proces de creare a noului produs. 
Comercializarea cuprinde cele mai mari costuri de până acum, în special 
pentru producţie şi marketing. 

Lansarea unui produs pe piaţă cuprinde ansamblul acţiunilor şi 
deciziilor care pregătesc şi preced momentul apariţiei şi introducerii acestuia 
pe piaţă. Principalele decizii ale lansării vizează: 

1. Stabilirea momentului lansării (Când?). Momentul intrării pe piaţă 
este unul foarte important pe care companiile ar trebui să-l calculeze 
cu precizie. Acesta depinde în principal de natura şi specificul 
utilizării produsului, dar nu trebuie omişi factorii externi care pot 
influenţa această decizie. Dacă produsul este unul sezonier trebuie 
aşteptată începerea sezonului potrivit, dacă produsul nou înlocuieşte 
un produs vechi se poate aştepta până se epuizează stocurile existente 
din produsul vechi etc. 

2. Definirea zonei teritoriale (Unde?). Există două opţiuni: 

a. lansarea simultană pe întreaga suprafaţă a ţării sau zonă 

geografică; 

b. lansarea eşalonată, începând cu unul sau câteva centre. 
Companiile mici îşi vor alege o localitate în care îşi vor concentra 
toate acțiunile necesare lansării produsului. După ce s-a finalizat 
această lansare vor alege o altă localitate şi vor întreprinde aceeaşi 


campanie. 

Companiile mari vor adopta acelaşi proces doar că îl vor extinde la 
nivelul unor regiuni. Pentru companiile care deţin reţele imense la 
nivelul întregii tari, lansarea noilor produse se va face la nivel 
naţional, simultan în toate localitățile. 

Companiile multinaționale pot să-şi lanseze un produs la nivelul unei 
{агі sau la nivel mondial, acest lucru depinzând de strategia pe care o 
vor adopta. 

3. Alegerea canalelor de distribuţie (Cum?) şi selectarea distribuitorilor 
(Cine?). Există variante multiple: prin distribuţie directă, adică 
reţeaua de distribuție proprie, pentru acele companii care deţin о 
astfel de reţea la nivel local, naţional sau mondial, sau distribuție 
indirectă folosind intermediari. 

4. Pregătirea pieţei pentru primirea produsului. Scopul urmărit este 
crearea unui climat de interes a cumpărătorilor potențiali fata de noul 
produs. Un rol important în acest sens îl au acţiunile de promovare- 
comunicare. 

Momentul intrării pe piaţă depinde de strategia adoptată de fiecare 
companie de a fructifica anumite avantaje: 
> intrarea în calitate de lider — beneficiază de avantajul 
primului venit, dar suportă toate costurile de educare a 
pieţei; 
> intrare în paralel — piaţa va fi mai receptivă la noul produs 
dacă beneficiază de promovare mai mare; 
> intrarea ulterioară unui concurent — principalul avantaj îl 
constituie suportarea costurilor de educare a pieţei de către 
concurent, dar firma pierde avantajul primului ocupant. 
Procesul de adoptare este un proces complex care se desfăşoară în 


mintea consumatorului şi parcurge cinci etape principale. Acestea sunt: 

1. Conştientizarea existenţei produsului — consumatorul află de 
existența produsului, dar îi lipsesc anumite informaţii despre 
acesta; 

2. Interes — consumatorul începe să caute informaţii despre 
noul produs; 

3. Evaluare — consumatorul evaluează informaţiile obţinute 
despre noul produs pentru a se convinge să încerce sau nu 
acel produs; 

4. Încercare — consumatorul încercă noul produs pentru a se 
decide dacă să-l adopte sau nu; 

5. Adoptare — consumatorul se hotărăşte să utilizeze produsul 
în mod regulat. 


Adoptarea reprezintă decizia unui individ de a deveni utilizator 


regulat al unui produs. Etapa ulterioară adoptării poartă denumirea de 


„procesul de creare а loialității consumatorului”. Receptivitatea unei 


persoane fata de un produs nou, reflectă gradul sau promptitudinea cu care 


adoptă noul produs vis a vis de alte persoane. Sub aspectul a cât de repede 


vor adopta produsul se disting cinci categorii de consumatori (Cosma&Bota, 


2004): 
1. 


inovatorii: sunt cei mai receptivi, adoptă primii produsele. Aceştia 
sunt dornici să încerce lucruri noi, au o independenţă financiară şi 
socială mare şi reprezintă 2,5% din masa totală a consumatorilor 
potenţiali; 

adoptantii timpurii: sunt persoane apreciate ca lideri de opinie în 
materie de noutate, deciziile şi acţiunile acestora fiind larg acceptate 
şi frecvent imitate. Ei acţionează cu prudenţă deşi sunt printre primii 
care adoptă noul produs şi reprezintă 13,5% din totalul 


consumatorilor potenţiali; 

3. majoritatea timpurie: sunt persoane cu un nivel ridicat de instruire şi 
care acordă o importanţă mare criteriilor de raționalitate în adoptarea 
produsului. Nu vor fi niciodată primii în adoptarea produsului, deşi 
vor face acest lucru înaintea multor altora deoarece trebuie să 
analizeze foarte amănunţit deciziile pe care le vor lua. Reprezintă 
34% din consumatorii potențiali; 

4. majoritatea târzie: reprezintă tot 34% din numărul total al 
consumatorilor potenţiali şi sunt persoane care renunță greu la 
obisnuintele de consum, chiar dacă sunt convinşi de utilitatea şi 
avantajele noului produs. Vor adopta noul produs abia după ce l-au 
încercat jumătate dintre consumatori şi s-au declarat mulțumiți de 
beneficiile acestuia; 

5. conservatorii (intarziatii): sunt persoane care adoptă produsul când 
practic acesta şi-a pierdut complet caracterul de noutate, aflându-se în 
etapa de declin. Sunt persoane cu grad ridicat de fidelitate fata de 
produsele tradiţionale şi care renunţă extrem de greu în favoarea altor 
produse. Reprezintă ultimii 16% din consumatorii potenţiali ai 


produsului. 


? Tema de reflecţie 


De ce consideraţi că sunt inovatorii cei mai receptivi la noile produse? 
3.3. Evaluarea procesului de realizare a noilor produse 
Succesul noilor produse 
In cartea sa Winning at New Products, R.G. Cooper prezintă 


cincisprezece elemente cheie necesare succesului noilor produse. Unele 


dintre aceste se găsesc şi în paragrafele următoare (Cooper, 1993). 

Este foarte important de analizat factorii care sunt necesari şi pot 


face diferenţa dintre produse de succes şi eşecuri. Printre aceştia putem 


aminti următorii: 


Principalul factor al succesului noilor produse este crearea 
unui produs superior unic. Acesta înseamnă realizarea unui 
produs care diferentiindu-se de produsele existente să ofere 
beneficii unice, precum şi o valoare superioară clienților; 
Nevoile şi dorințele consumatorilor cat şi realitățile 
existente pe piaţă trebuie să constituie punctul de plecare în 
realizarea noilor produse; 

Studierea produsului la nivel internaţional în ceea ce 
priveşte designul, dezvoltarea şi piaţa acestuia poate furniza 
informaţii preţioase procesului de creare; 

Studiul ideilor precum şi definirea timpurie a unor concepte 
ale produsului pot face diferenţa între un produs de succes şi 
un eşec; 

Realizarea unui plan de marketing foarte bun este partea 
centrală a unei lansări foarte bine executate, lansare care 
poate influenţa forte mult succesul viitor al noului produs; 
Structura organizațională a întreprinderii, precum şi suportul 
managementului pot deveni factori cheie ai succesului; 
Trebuie avut în vedere faptul că succesul unui nou produs 
poate fi preconizat şi totodată controlat şi nu lăsat la voia 
întâmplării; 

Este important ca toate resursele materiale, financiare, 
umane necesare procesului de creare a noului produs să fie 


disponibile; 

Conceptul noului produs trebuie să se potrivească cu 
preocupările departamentului de  cercetare-dezvoltare 
existent în cadrul companiei precum şi cu capacităţile de 
fabricaţie existente; 

Mediul concurential să fie favorabil lansării de noi produse; 
Produsul să fie realizat prin procese de fabricaţie noi sau să 


fie rezultatul unei superioritati tehnologice. 


Probleme în realizarea de noi produse 


De-a lungul timpului diferiţi teoreticieni şi oameni din practică au 


încercat să identifice posibilele cauze care stăteau la baza eşecurilor noilor 


produse. Încă din 1975, Cooper a studiat eşecurile a 114 produse industriale. 


Cauzele acelor eşecuri le-a sintetizat împărțindu-le în două categorii: 


1. Cauze generale: 


> 
> 
> 
> 


Vanzari sub asteptari 
Rata profitului mult sub asteptari 
Costurile dezvoltarii mult peste cele preconizate 


Investitii mult peste asteptari 


2. Cauze ascunse: 


> 


VV VV VV WV 


Competitori puternici 

Estimarea unui număr mult mai mare de utilizatori 
Preţ prea mare 

Probleme tehnice, de fabricație 

Acţiuni de promovare greşite 

Produse similare cu cele ale concurenţei 
Nesatisfacerea nevoilor consumatorilor 


Distribuţie inadecvată 

Specialiştii de la InventVermount, într-o întâlnire desfăşurată la 
Montpelier în 9 iunie 2005 au prezentat „Topul cauzelor eşecurilor noilor 
produse” (figura 3.3). Acest top sintetizează rezultatele unui studiu despre 
principalele cauze ale eşecurilor unor noi produse lansate ре piaţă. 
Rezultatele sunt prezentate în procente calculate în funcție de răspunsurile 
firmelor participante la studiu. 

1. Analiza inadecvată a pieţei (24%) 
Probleme sau defecte ale produsului (16%) 
Lipsa efortului de marketing (14%) 


Costuri mai mari decât cele anticipate (10%) 


Timpul scurt de introducere pe piaţă (8%) 


2 

3 

4 

5. Forţa de reacţie a concurenţilor (9%) 

6 

7. Probleme tehnice sau de producție (6%) 
8 


Alte cauze (13%) 


ClAnaliza inadecvată a 
pieței 


HiProbleme sau defecte 
ale produsului 

Пра efortului de 
marketing efectiv 


CIC osturi mai mari decât 
cele anticipate 


WF orta de reacţie а 
concurenţilor 


ClTimpul scurt de 


introducere pe piaţă 
EJProbleme tehnice sau de 
producţie 


DIAlte cauze 


Figura 3.3 Topul cauzelor eşecurilor noilor produse 


Sintetizând părerile specialiştilor expuse în paragrafele anterioare 


putem aprecia ca motive ale eşecului noilor produse următoarele: 

Analiza incorectă ori insuficientă a pieţei; 

Stabilirea greşită a segmentului ţintă de consumatori; 
Poziționarea greşită a noului produs; 

Strategia de preţ greşită sau implementată greşit; 
Posibile defecte ale noului produs; 

Planul de marketing nu este în concordanţă cu realitatea; 
Plan de marketing greşit implementat; 

Alegerea greşită a locului sau a momentului lansării; 
Acţiuni de promovare insuficiente; 

Costuri de realizare şi lansare mult mai mari decât cele 
preconizate; 

Reactie neaşteptată din partea concurenţei; 

Distribuţie neadecvată situaţiei; 


Previzionarea mult prea optimistă a vânzărilor. 


În literatura de specialitate, cât şi în practică eşecurile de produs se 


pot împărți în trei categorii: 


1. 


Eşec absolut al produsului — se întâlneşte în situaţia în care 
încasările nu reuşesc să acopere nici măcar costurile 
variabile. În acest caz cheltuielile de dezvoltare a produsului 
nu se vor recupera niciodată devenind pierdere clară. 

Eşec parţial al produsului — în acest caz încasările din 
vânzarea noului produs acoperă în totalitate costurile 
variabile şi o parte din costurile fixe. Şi în acest caz 
compania suferă pierderi din nerecuperarea în totalitate a 


investiţiilor efectuate. 

3. Eşec relativ al produsului — este situaţia în care compania 
obţine profit din vânzarea noului produs însă mult sub 
aşteptările (obiectivele) companiei. 

În urma studiilor efectuate în domeniul cercetării-dezvoltării noilor 
produs, Cooper şi Kleinschmidt consideră că principalul atu al succesului 
noului produs în reprezintă avantajul de unicitate sau superioritate a acestuia 
(Kotler, 2003). 

Dacă produsul deţine: 

> un avantaj foarte mare are o rată de succes de 98% 

> un avantaj moderat are o rată de succes de 58% 


> un avantaj minim are o rată de succes de 18% 


? Tema de reflecţie 


Identificati primele trei cauze ale eşecului unui nou produs ? 

